title: 2006/253/EY: Komission päätös, tehty  6 päivänä syyskuuta 2005 , Kanadan rajapalveluvirastolle toimitettavien lentomatkustajia koskevaan matkustajarekisteriin sisältyvien henkilötietojen suojan riittävästä tasosta  (tiedoksiannettu numerolla K(2005) 3248)   (ETA:n kannalta merkityksellinen teksti)

text:
               29.3.2006

               FI

               Euroopan unionin virallinen lehti

               L 91/49

      KOMISSION PÄÄTÖS,
   tehty 6 päivänä syyskuuta 2005,
   Kanadan rajapalveluvirastolle toimitettavien lentomatkustajia koskevaan matkustajarekisteriin sisältyvien henkilötietojen suojan riittävästä tasosta
   (tiedoksiannettu numerolla K(2005) 3248)
   (ETA:n kannalta merkityksellinen teksti)
   (2006/253/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annetun Euroopan parlamentin ja neuvoston direktiivin 95/46/EY (1) ja erityisesti sen 25 artiklan 6 kohdan,
   sekä katsoo seuraavaa:

               (1)

               Direktiivin 95/46/EY mukaan jäsenvaltioiden on säädettävä siitä, että henkilötietoja voidaan siirtää kolmanteen maahan vain, jos kyseisessä kolmannessa maassa turvataan tietosuojan riittävä taso ja jos direktiivin muiden säännösten täytäntöönpanemiseksi annettuja jäsenvaltioiden lakeja noudatetaan ennen tietojen siirtämistä.

               (2)

               Komissio voi todeta, että kolmas maa turvaa tietosuojan riittävän tason. Henkilötietoja voidaan tässä tapauksessa siirtää jäsenvaltioista ilman lisätakeita.

               (3)

               Direktiivin 95/46/EY mukaisesti tietosuojan taso olisi arvioitava kaikkien tiettyyn siirtoon tai siirtojen ryhmään liittyvien olosuhteiden osalta ja ottaen erityisesti huomioon eräät siirron kannalta olennaiset direktiivin 25 artiklan 2 kohdassa luetellut tekijät.

               (4)

               Ilmailussa tarkoitetaan matkustajatietorekisterillä (PNR-tiedoilla) tietuetta, johon on koottu kunkin matkustajan matkustustiedot. Niihin kuuluvat kaikki tiedot, joita lippuvarauksia toimittavat ja järjestelmään osallistuvat lentoyhtiöt tarvitsevat varausten käsittelyä ja valvontaa varten (2). Tässä päätöksessä käsitteisiin ”matkustaja” ja ”matkustajat” kuuluvat myös miehistön jäsenet. ”Lippuvarauksia toimittavalla lentoyhtiöllä” tarkoitetaan lentoyhtiötä, johon matkustaja teki alkuperäisen varauksensa tai johon matkan alkamisen jälkeen on tehty lisävarauksia. ”Osallistuvilla lentoyhtiöillä” tarkoitetaan lentoyhtiöitä, joilta lippuvarauksia toimittava lentoyhtiö on pyytänyt paikan varaamista matkustajalle yhdelle tai useammalle lennolle.

               (5)

               Kanadan rajapalveluvirasto (Canada Border Services Agency, CBSA) edellyttää, että kukin Kanadaan suuntautuvaa matkustajaliikennettä harjoittava lentoyhtiö antaa virastolle sähköisen pääsyn niihin PNR-tietoihin, jotka kerätään ja tallennetaan lentoyhtiön automaattiseen varausjärjestelmään ja lähtöselvitysjärjestelmään.

               (6)

               CBSA:lle toimitettavia matkustajarekisteriin sisältyviä henkilötietoja koskevat vaatimukset perustuvat Kanadan tullilain (Customs Act) 107.1 §:ään, maahanmuutosta ja pakolaisten suojelusta annetun lain (Immigration and Refugee Protection Act) 148 §:n 1 momentin d kohtaan sekä kyseisten säädösten nojalla annettuihin täytäntöönpanomääräyksiin (3).

               (7)

               Kyseinen Kanadan lainsäädäntö koskee turvallisuuden parantamista sekä henkilöiden maahantulon ehtoja. Nämä seikat kuuluvat Kanadan itsenäiseen oikeudelliseen toimivaltaan. Säädetyt vaatimukset eivät ole ristiriidassa minkään Kanadan tekemän kansainvälisen sitoumuksen kanssa. Kanada on oikeusvaltioperiaatteeseen nojautuva demokraattinen valtio, jolla on vahvat kansalaisvapausperinteet. Ei ole epäilystä sen lainsäädäntöprosessin laillisuudesta eikä sen oikeuslaitoksen tehokkuudesta ja riippumattomuudesta. Lisäksi lehdistönvapaus on vahva tae kansalaisvapauksien väärinkäyttöä vastaan.

               (8)

               Yhteisö on täysipainoisesti sitoutunut tukemaan Kanadaa terrorismin torjunnassa yhteisön lainsäädännön asettamissa rajoissa. Yhteisön lainsäädännössä edellytetään turvallisuus- ja yksityisyysnäkökohtien tasapainoista ottamista huomioon. Esimerkiksi direktiivin 95/46/EY 13 artiklan mukaan jäsenvaltiot saavat lainsäädännöllään rajoittaa direktiivin tiettyjen vaatimusten soveltamisalaa, jos se on välttämätöntä valtion turvallisuuden, puolustuksen, yleisen turvallisuuden taikka rikosten torjunnan, tutkinnan, selvittämisen tai syyteharkinnan kannalta.

               (9)

               Kyseiset tiedonsiirrot koskevat tiettyjä rekisterinpitäjiä eli lentoyhtiöitä, jotka harjoittavat lentoliikennettä yhteisöstä Kanadaan, ja vain yhtä vastaanottajaa Kanadassa eli CBSA:ta.

               (10)

               Matkustajarekisteritietojen siirtoja Kanadaan koskevan oikeudellisen kehyksen luomiseen etenkin tällä päätöksellä liittyvien järjestelyjen voimassaoloaika olisi rajattava. On sovittu kolmen ja puolen vuoden pituisesta jaksosta. Tämän jakson aikana olosuhteet voivat muuttua merkittävästi, minkä vuoksi yhteisö ja Kanada katsovat, että järjestelyjä on aikanaan tarkasteltava uudelleen.

               (11)

               CBSA käsittelee sille siirrettyjä lentomatkustajien matkustajarekisteriin sisältyviä henkilötietoja noudattaen Kanadan rajapalveluviraston (CBSA) PNR-ohjelmansa soveltamisesta antamia sitoumuksia (jäljempänä ’sitoumukset’) ja Kanadan lainsäädäntöön sisältyviä ehtoja sitoumuksissa esitetyn mukaisesti.

               (12)

               Kanadan lainsäädännöstä on tässä yhteydessä merkitystä tietosuojalailla (Privacy Act), tiedonsaantilailla (Access to Information Act) sekä tullilain (Customs Act) 107 §:llä siltä osin kuin niillä säännellään niitä edellytyksiä, joiden täyttyessä CBSA voi vastustaa luovutuspyyntöjä ja säilyttää näin PNR-tiedot luottamuksellisina. Privacy Act -lailla säännellään PNR-tietojen luovuttamista asianomaiselle henkilölle, mikä on läheisessä yhteydessä rekisteröidyn tiedonsaantioikeuteen. Privacy Actia sovelletaan pelkästään Kanadassa oleskeleviin henkilöihin. CBSA antaa kuitenkin ulkomaan kansalaiselle pääsyn häntä koskeviin PNR-tietoihin riippumatta siitä, oleskeleeko hän Kanadassa vai ei.

               (13)

               Sitoumuksissa vahvistetut lausekkeet on sitoumusten 43 kohdan mukaisesti sisällytetty voimassa olevaan Kanadan lainsäädäntöön tai ne kirjataan erityisesti tarkoitusta varten laadittuihin kansallisiin säännöksiin, joten ne ovat oikeusvaikutuksellisia. Sitoumukset julkaistaan kokonaisuudessaan Kanadan virallisessa lehdessä (Canada Gazette). Ne ovat CBSA:n puolelta vakava ja tarkoin harkittu sitoumus, ja niiden noudattamista tarkastelevat yhdessä Kanada ja yhteisö. Sääntöjen noudattamatta jättämiseen voidaan puuttua tapauksen mukaan oikeudellisin, hallinnollisin ja poliittisin keinoin, ja asiaintilan korjaamatta jättäminen johtaa tämän päätöksen vaikutusten keskeyttämiseen.

               (14)

               Normeihin, joiden mukaisesti CBSA käsittelee matkustajarekisteritietoja Kanadan lainsäädännön ja sitoumusten perusteella, sisältyvät perusperiaatteet, joita tarvitaan sen toteamiseksi, että luonnollisten henkilöiden suojelun taso on riittävä.

               (15)

               Tarkoituksen rajoittamisen periaate otetaan huomioon siten, että CBSA:lle siirrettyjä matkustajarekisteriin sisältyviä lentomatkustajien henkilötietoja käsitellään tiettyä tarkoitusta varten ja käytetään tai annetaan eteenpäin vain siirron tarkoituksen mukaisesti. Matkustajarekisteritietoja käytetään yksinomaan estämään ja torjumaan terrorismia ja siihen liittyviä rikoksia ja muita vakavia, luonteeltaan rajatylittäviä rikoksia järjestäytynyt rikollisuus mukaan luettuna.

               (16)

               Tietojen laatua koskevaa periaatetta ja suhteellisuusperiaatetta on tarkasteltava suhteessa niihin tärkeisiin yleisen edun mukaisiin syihin, joiden perusteella matkustajarekisteritiedot siirretään. Nämä periaatteet otetaan huomioon siten, ettei CBSA tee muutoksia sille annettuihin matkustajarekisteritietoihin. PNR-kenttiä siirretään enintään 25, ja ennen kuin CBSA tekee tarkistuksia lisäyksessä A olevaan 25 vaaditun PNR-tiedon luetteloon, se kuulee Euroopan komissiota ja sopii asiasta sen kanssa. Suoraan matkustajarekisteritietojen johdosta haettavat ylimääräiset henkilötiedot, joita viranomaisilla ei ole, hankitaan ainoastaan laillisia kanavia pitkin. Pääsääntönä on, että matkustajarekisteritiedot poistetaan viimeistään 3 vuoden ja 6 kuukauden kuluttua.

               (17)

               Avoimuusperiaate otetaan huomioon siten, että CBSA ilmoittaa matkustajille tietojen siirtämisen ja käsittelyn tarkoituksen ja rekisterinpitäjän nimen sekä muita tietoja.

               (18)

               Turvallisuusperiaate otetaan huomioon siten, että CBSA huolehtii teknisistä ja organisatorisista turvatoimista, jotka vastaavat käsittelyn aiheuttamia riskejä.

               (19)

               Privacy Act -lain mukaan jokaisella Kanadassa oleskelevalla on oikeus saada itseään koskevat tiedot, saada ne oikaistuksi tai tehdä niihin huomautuksia. CBSA ulottaa nämä oikeudet hallussaan olevien matkustajarekisteritietojen osalta myös ulkomaiden kansalaisiin, jotka eivät oleskele Kanadassa. Tähän liittyvät poikkeukset vastaavat pääpiirteittäin rajoituksia, joista jäsenvaltiot voivat säätää direktiivin 95/46/EY 13 artiklan nojalla.

               (20)

               Tietoja voidaan siirtää edelleen muille viranomaisille, myös ulkomaiden viranomaisille, tapauskohtaisesti minimimäärä tarkoituksiin, jotka on mainittu käyttötarkoituksen rajoittamista koskevassa ilmoituksessa tai vastaavat niitä. Tietoja voidaan siirtää myös rekisteröidyn tai muiden henkilöiden elintärkeiden etujen suojelemiseksi etenkin merkittäviltä terveysriskeiltä tai rikosoikeudellisia menettelyjä varten taikka muissa lain edellyttämissä tilanteissa. Vastaanottavat viranomaiset saavat tietojenluovutuksen nimenomaisten ehtojen mukaisesti käyttää tietoja yksinomaan kyseisiin tarkoituksiin, eivätkä ne saa siirtää tietoja edelleen ilman CBSA:n suostumusta. Millään muulla ulkomaisella, liittovaltion, provinssin tai paikallisella viranomaisella ei ole suoraa sähköistä pääsyä matkustajarekisteritietoihin CBSA:n tietokantojen kautta. CBSA kieltää matkustajarekisterin julkistamisen Access to Information Act- ja Privacy Act -lakien asianomaisia säännöksiä koskevien poikkeusten perusteella.

               (21)

               CBSA:lle ei toimiteta direktiivin 95/46/EY 8 artiklan merkityksessä arkaluontoisiksi katsottavia tietoja.

               (22)

               Täytäntöönpanoon liittyviä mekanismeja, joilla varmistetaan, että CBSA noudattaa kyseessä olevia periaatteita, ovat CBSA:n henkilökunnalle tarjottava koulutus ja informaatio sekä yksittäisiin henkilökunnan jäseniin kohdistuvat seuraamukset. Yksityisyyden suojan yleistä kunnioittamista CBSA:ssa tarkastelee Kanadan riippumaton tietosuojavaltuutetuntoimisto (Office of the Canadian Privacy Commissioner) Kanadan oikeuksien ja vapauksien peruskirjassa (Charter of Rights and Freedoms) ja Privacy Act -laissa vahvistettujen ehtojen mukaisesti. Tietosuojavaltuutettu voi käsitellä valituksia, joita jäsenvaltioiden tietosuojaviranomaiset toimittavat hänelle yhteisössä asuvien ihmisten puolesta, kun nämä katsovat, ettei CBSA ole käsitellyt heidän valitustaan tyydyttävällä tavalla. Sitoumusten noudattamista käsitellään CBSA:n ja komission johtaman ryhmän tekemässä vuotuisessa yhteisessä tarkastelussa.

               (23)

               Avoimuuden takaamiseksi sekä sen varmistamiseksi, että jäsenvaltioiden toimivaltaiset viranomaiset pystyvät takaamaan rekisteröidyille tietosuojan heidän henkilötietojensa käsittelyn osalta, on tarpeen nimetä ne poikkeusolosuhteet, joissa tiettyjen tiedonsiirtojen keskeyttäminen voi olla perusteltua siitä huolimatta, että tietosuojan taso on todettu riittäväksi.

               (24)

               Direktiivin 95/46/EY 29 artiklan mukaisesti perustettu tietosuojatyöryhmä on antanut lausuntoja Kanadan viranomaisten matkustajatiedoille antaman suojan tasosta. Komissio on pitänyt lausuntoja ohjenuorana neuvotteluissaan CBSA:n kanssa. Komissio on ottanut lausunnot huomioon tätä päätöstä tehdessään (4).

               (25)

               Tässä päätöksessä säädetyt toimenpiteet ovat direktiivin 95/46/EY 31 artiklan 1 kohdalla perustetun komitean lausunnon mukaiset,

         ON TEHNYT TÄMÄN PÄÄTÖKSEN:
   1 artikla
   Direktiivin 95/46/EY 25 artiklan 2 kohdan soveltamiseksi katsotaan Kanadan rajapalveluviraston (Customs Border Services Agency, jäljempänä ’CBSA’) tarjoavan liitteessä olevien sitoumusten mukaisesti riittävän tasoisen suojan yhteisöstä siirrettäville matkustajarekisteritiedoille, jotka koskevat lentoliikennettä Kanadaan.
   2 artikla
   Tämä päätös koskee CBSA:n tarjoaman tietosuojan riittävyyttä suhteessa direktiivin 95/46/EY 25 artiklan 1 kohdan vaatimusten täyttymiseen, eikä sillä ole vaikutusta kyseisessä direktiivissä olevien, henkilötietojen käsittelyä jäsenvaltioissa koskevien muiden säännösten täytäntöönpanemiseksi vahvistettujen ehtojen tai rajoitusten soveltamiseen.
   3 artikla
   1.   Rajoittamatta jäsenvaltioiden toimivaltaisten viranomaisten valtuuksia toteuttaa toimenpiteitä sen varmistamiseksi, että muiden säännösten kuin direktiivin 95/46/EY 25 artiklan nojalla annettuja kansallisia säännöksiä noudatetaan, jäsenvaltioiden toimivaltaiset viranomaiset voivat käyttää nykyisiä toimivaltuuksiaan keskeyttääkseen CBSA:lle suunnatun tietojen siirron suojellakseen yksityishenkilöitä heidän henkilötietojensa käsittelyn osalta tapauksissa, joissa

               a)

               toimivaltainen Kanadan viranomainen on todennut, ettei CBSA noudata sovellettavia tietosuojavaatimuksia, tai

               b)

               on erittäin todennäköistä, ettei liitteessä esitettyjä tietosuojavaatimuksia noudateta, ja on perusteltua aihetta olettaa, ettei CBSA parhaillaan tai jatkossa viipymättä toteuta vaadittavia toimenpiteitä asian ratkaisemiseksi, tiedonsiirron jatkaminen aiheuttaisi vakavan vaaran rekisteröidyille, ja jäsenvaltion toimivaltaiset viranomaiset ovat olosuhteisiin nähden kohtuullisin toimin pyrkineet antamaan CBSA:lle asiaa koskevan ilmoituksen ja tilaisuuden vastata siihen.

         2.   Keskeytys on purettava heti, kun tietosuojavaatimusten noudattaminen on varmistettu ja tästä on ilmoitettu asianomaisten jäsenvaltioiden toimivaltaisille viranomaisille.
   4 artikla
   1.   Jäsenvaltioitten on viipymättä ilmoitettava komissiolle 3 artiklan nojalla toteutetuista toimenpiteistä.
   2.   Jäsenvaltiot ja komissio tiedottavat toisilleen kaikista tietosuojavaatimusten muutoksista sekä tapauksista, joissa liitteessä esitettyjen CBSA:n tietosuojavaatimusten noudattamisesta vastuussa olevat elimet eivät pysty varmistamaan periaatteiden noudattamista.
   3.   Jos 3 artiklan sekä tämän artiklan 1 ja 2 kohdan nojalla saadut tiedot osoittavat, etteivät perusvaatimukset riittävästä suojasta luonnollisille henkilöille toteudu tai ettei jokin liitteessä esitettyjen CBSA:n tietosuojavaatimusten noudattamisesta vastuussa oleva elin tosiasiallisesti hoida tehtäväänsä, asiasta tiedotetaan CBSA:lle ja tarvittaessa ryhdytään direktiivin 95/46/EY 31 artiklan 2 kohdassa tarkoitetun menettelyn mukaisiin toimenpiteisiin, joiden tarkoituksena on peruuttaa tämä päätös tai keskeyttää sen soveltaminen.
   5 artikla
   Tämän päätöksen soveltamista valvotaan, ja direktiivin 95/46/EY 31 artiklalla perustetulle komitealle raportoidaan kaikista merkittävistä havainnoista, joihin luetaan myös kaikki seikat, jotka voivat vaikuttaa tämän päätöksen 1 artiklassa esitettyyn arvioon, jonka mukaan CBSA:lle siirrettävien lentomatkustajien PNR-tietoihin sisältyvien henkilötietojen suojan taso on direktiivin 95/46/EY 25 artiklan mukaisessa merkityksessä riittävä.
   6 artikla
   Jäsenvaltioiden on toteutettava kaikki tämän päätöksen noudattamisen edellyttämät toimenpiteet neljän kuukauden kuluessa siitä, kun päätös on annettu tiedoksi.
   7 artikla
   Tämän päätöksen voimassaolo päättyy kolme vuotta ja kuusi kuukautta sen tiedoksi antamisen jälkeen, jollei voimassaoloa pidennetä direktiivin 95/46/EY 31 artiklan 2 kohdassa säädetyn menettelyn mukaisesti.
   8 artikla
   Tämä päätös on osoitettu kaikille jäsenvaltioille.

      Tehty Brysselissä 6 päivänä syyskuuta 2005.

            Komission puolesta

         Franco FRATTINI

            Varapuheenjohtaja

      (1)  EYVL L 281, 23.11.1995, s. 31. Direktiivi sellaisena kuin se on muutettuna asetuksella (EY) N:o 1882/2003 (EUVL L 284, 31.10.2003, s. 1).

      (2)  Tässä päätöksessä PNR-tietoihin sisältyvät myös matkustajatiedot (API-tiedot) CBSA:n sitoumusten 4 osan mukaisesti.

      (3)  Passenger Information (Customs) Regulations (matkustajatietoja tulliyhteyksissä koskevat asetukset) sekä Immigration and Refugee Protection Regulations -asetusten (maahanmuuttoa ja pakolaisten suojelua koskevat asetukset) asetus nro 269.

      (4)  Työryhmän 11.2.2004 hyväksymä lausunto 3/2004 lentoyhtiöiden toimittamien nimitietojen (PNR, Passenger Name Records) ja matkustajatietojen (API, Advance Passenger Information) suojan tasosta Kanadassa (http://europa.eu.int/comm/internal_market/privacy/docs/wpdocs/2004/wp88_en.pdf).
   Työryhmän 19.1.2005 hyväksymä lausunto 1/2005 lentoyhtiöiden toimittamien nimitietojen (PNR, Passenger Name Records) ja matkustajatietojen (API, Advance Passenger Information) suojan tasosta Kanadassa (http://europa.eu.int/comm/internal_market/privacy/docs/wpdocs/2005/wp103_en.pdf).

      LIITE
      KANADAN RAJAPALVELUVIRASTON (CBSA) SITOUMUKSET PNR-OHJELMANSA SOVELTAMISESTA
      Oikeudellinen toimivalta kerätä API- ja PNR-tietoja

                  1.

                  Kaikkien lentoliikenteenharjoittajien on Kanadan lain mukaan toimitettava Kanadan rajapalveluvirastolle (CBSA:lle) matkustajatiedot (API-tiedot) ja matkustajarekisteritiedot (PNR-tiedot) kaikista Kanadaan suuntautuvien lentojen matkustajista. CBSA:n oikeudellinen toimivalta hankkia ja kerätä näitä tietoja perustuu Customs Act -lain (tullilaki) 107.1 §:ään ja sen nojalla annettuihin Passenger Information (Customs) Regulations -säädöksiin sekä Immigration and Refugee Protection Act -lain (maahanmuuttoa ja pakolaisten suojelua koskeva laki) 148 §:n 1 momentin d kohtaan sekä sen nojalla annettujen Immigration and Refugee Protection Regulations -asetusten asetukseen nro 269.

            API- ja PNR-tietojen keräämisen tarkoitus

                  2.

                  CBSA kerää API- ja PNR-tietoja pelkästään Kanadaan saapuvilta lennoilta. CBSA käyttää eurooppalaisilta ja muilta lentoyhtiöiltä keräämiänsä API- ja PNR-tietoja yksinomaan tunnistaakseen henkilöt, joiden voidaan pelätä tuovan Kanadaan tuotteita, jotka liittyvät terrorismiin tai siihen liittyviin rikoksiin tai muihin vakaviin, luonteeltaan rajatylittäviin rikoksiin järjestäytynyt rikollisuus mukaan luettuna, tai henkilöt, joiden ei mahdollisten mainitunlaiseen rikolliseen toimintaan liittyvien yhteyksiensä vuoksi voida sallia tulevan Kanadaan.

                  3.

                  CBSA yksilöi API- ja PNR-tietojen perusteella ne henkilöt, joille esitetään lisäkysymyksiä tai jotka tarkastetaan lähemmin heidän saapuessaan Kanadaan taikka joiden osalta tarvitaan lisäselvityksiä 2 kohdassa mainittujen tarkoitusten vuoksi. Ei CBSA eikä mikään muukaan Kanadan lainvalvontaviranomainen ryhdy täytäntöönpanotoimiin pelkästään API- ja PNR-tietojen automaattisen käsittelyn perusteella.

            Kerättävät API- ja PNR-tiedot

                  4.

                  Luettelo CBSA:n 2 kohdassa vahvistettuihin tarkoituksiin keräämistä API-tiedoista vahvistetaan Customs Act -lain nojalla annetun Passenger Information (Customs) Regulations -säädöksen 3 kohdan a–f alakohdassa (1). Luettelo CBSA:n 2 kohdassa vahvistettuihin tarkoituksiin keräämistä PNR-tiedoista on lisäyksessä A. Näiden 25:n tiedon joukkoon eivät turvallisuussyistä kuulu ”arkaluontoiset tiedot” direktiivin 95/46/EY (jäljempänä ’direktiivi’) 8 artiklan 1 kohdan merkityksessä eivätkä mitkään vapaateksti- tai yleisiä huomautuksia -kentät.

                  5.

                  CBSA ei edellytä lentoyhtiöiden keräävän sellaisia PNR-tietoja, joita yhtiö ei kirjaa omiin tarkoituksiinsa, eikä mitään lisätietoja annettavaksi CBSA:n käyttöön. CBSA vahvistaakin, että se kerää lisäyksessä A lueteltuja tietoja vain siinä tapauksessa, että lentoyhtiö on päättänyt sijoittaa ne automaattisiin varaus- ja lähtöselvitysjärjestelmiinsä.

                  6.

                  Ennen kuin CBSA tekee tarkistuksia lisäyksessä A olevaan 25 vaaditun PNR-tiedon luetteloon, se kuulee Euroopan komissiota ja sopii asiasta sen kanssa,

                              (a)

                              jos CBSA saa tietää jostakin muusta mahdollisesti saatavilla olevasta PNR-tiedosta ja katsoo, että kyseistä tietoa tarvitaan 2 kohdassa vahvistettuihin tarkoituksiin, tai

                              (b)

                              aina kun CBSA katsoo, ettei jotakin PNR-tietoa enää tarvita 2 kohdassa vahvistettuihin tarkoituksiin.

            API- ja PNR-tietojen saantimenettely

                  7.

                  CBSA:n matkustajatietojärjestelmä (jäljempänä ’PAXIS’) on konfiguroitu niin, että se ottaa vastaan lentoyhtiön lähettämiä API- ja PNR-tietoja.

            API- ja PNR-tietojen säilyttäminen ja käyttöoikeus

                  8.

                  Kun API- ja PNR-tiedot liittyvät henkilöön, joka ei ole 2 kohdassa kuvattua tarkoitusta varten Kanadassa tehtävän selvityksen kohteena, tietoja säilytetään PAXIS-järjestelmässä enintään kolmen ja puolen vuoden ajan. Tämän ajan tiedot säilytetään niiden nimettömyyttä lisäävällä tavalla seuraavasti:

                              (a)

                              API- ja PNR-tietojen saapumista seuraavien 72 tunnin aikana niitä pääsee käyttämään ainoastaan pieni ryhmä CBSA:n selvitys- ja tiedusteluvirkamiehiä, jotka kartoittavat tietojen perusteella ne henkilöt, joille on jonkin 2 kohdassa vahvistetun tarkoituksen vuoksi tarpeen esittää lisäkysymyksiä tai tehdä lähempi tarkastus heidän saapuessaan Kanadaan.

                              (b)

                              Seuraavan, 72 tunnista kahteen vuoteen tietojen saamisesta ulottuvan jakson aikana henkilön PNR-tietoja säilytetään edelleen PAXIS-järjestelmässä, mutta nyt niihin pääsevät käsiksi ainoastaan CBSA:n tiedusteluvirkamiehet, jotka toimivat jollakin Kanadan kansainvälisellä lentokentällä tai CBSA:n päätoimipaikassa Ottawassa. Nämä virkamiehet eivät saa tietoonsa asianomaisen rekisteröidyn nimeä, ellei sitä tarvita jonkin 2 kohdassa vahvistettuun tarkoitukseen Kanadassa tehtävän selvityksen toteuttamiseksi. PNR-tiedot yhdistetään rekisteröidyn nimeen vain siinä tapauksessa, että virkamiehellä on perusteltua syytä uskoa, että henkilön nimeä tarvitaan selvityksen toteuttamiseksi. Puheena olevan jakson aikana CBSA:n tiedusteluanalyytikot käyttävät nimettömäksi muutettuja tietoja laatiakseen trendianalyysejä ja kehittääkseen riski-indikaattoreita 2 kohdassa vahvistettuihin tarkoituksiin.

                              (c)

                              Kahden vuoden kuluttua tietojen saamisesta PNR-tietoja säilytetään edelleen PAXIS-järjestelmässä enintään puolentoista vuoden ajan. Rekisteröidyn henkilöllisyyden selvittämiseen tarvittavien tietojen tarkastelemiseen vaaditaan tällöin kuitenkin CBSA:n päällikön antama, 2 kohdassa vahvistettuun tarkoitukseen liittyvä lupa. Puheena olevan jakson aikana CBSA:n tiedusteluanalyytikot käyttävät nimettömäksi muutettuja tietoja laatiakseen trendianalyysejä ja kehittääkseen riski-indikaattoreita 2 kohdassa vahvistettuihin tarkoituksiin.

                              (d)

                              API-tiedot säilytetään PAXIS-järjestelmässä erillään PNR-tiedoista. Niitä säilytetään PAXIS-järjestelmässä enintään kolmen ja puolen vuoden ajan. Tuona aikana tiettyyn henkilöön liittyviä API-tietoja ei käytetä PNR-tietojen saamiseksi samasta henkilöstä, ellei PNR-tietoja ole yhdistetty asianomaiseen henkilöön b alakohdassa kuvatuissa olosuhteissa.

                  9.

                  Kun API- ja PNR-tiedot liittyvät henkilöön, joka on 2 kohdassa kuvattua tarkoitusta varten Kanadassa tehtävän selvityksen kohteena, tiedot tallennetaan CBSA:n valvontatietokantaan. Näissä tietokannoissa on tietoja pelkästään ihmisistä, jotka ovat olleet CBSA:han liittyvän lainsäädännön nojalla tehdyn selvityksen tai täytäntöönpanotoimen kohteena. Tietokantoihin on pääsy pelkästään niillä CBSA:n virkamiehillä, joiden tehtävät sitä edellyttävät, ja käyttöä seurataan tarkasti. Valvontatietokantaan siirrettäviä API- ja PNR-tietoja säilytetään kyseisessä tietokannassa vain niin kauan kuin se on välttämätöntä ja joka tapauksessa enintään kuusi vuotta, minkä jälkeen tiedot tuhotaan, ellei niiden säilyttämistä ole tarpeen jatkaa Privacy Act- tai Access to Information Act -lain nojalla; tästä tarkemmin 10 kohdan b alakohdassa.

                  10.

                  Jos CBSA käyttää henkilötietoja asianomaisen rekisteröidyn etuihin vaikuttavan päätöksen tekemiseksi, sen on antaakseen rekisteröidylle mahdollisuuden saada käyttöönsä päätöksen perustana olevat tiedot säilytettävä ne kahden vuoden ajan käyttöpäivästä, ellei rekisteröity anna lupaa niiden aiempaan poistamiseen. Jos rekisteröity on esittänyt pyynnön saada kyseiset tiedot, niitä on säilytettävä siihen saakka, että hän on voinut käyttää kaikkia hänelle Privacy Actin tai Access to Information Actin mukaisesti kuuluvia oikeuksiaan.

                              (a)

                              Kun kyse on PAXIS-tietokannassa säilytettävistä tiedoista, mainittu kahden vuoden jakso luetaan osaksi tietojen säilyttämistä kyseisessä tietokannassa koskevaa kolmen ja puolen vuoden enimmäisaikaa.

                              (b)

                              Kun kyse on valvontatietokannassa säilytettävistä tiedoista, CBSA voi säilyttää API- ja PNR-tietoja tarvittaessa enintään kuusi vuotta 9 kohdassa kuvattuja selvitystoimia varten ja sen jälkeen vielä enintään kaksi vuotta, joiden aikana rekisteröity voi saada tiedot Privacy Actin tai Access to Information Actin mukaisesti mutta CBSA ei voi käyttää niitä hallinnollisiin tarkoituksiin.

                  11.

                  Edellä 8–10 kohdassa tarkoitettujen säilytysaikojen päätyttyä API- ja PNR-tiedot hävitetään Kanadan arkistointilain (National Archives Act) (2) säännösten mukaisesti.

            API- ja PNR-tietojen antaminen muille Kanadan viranomaisille

                  12.

                  Kaikkia CBSA:n toteuttamia API- ja PNR-tietojen siirtoja sääntelevät Privacy Act, Access to Information Act sekä CBSA:n oma säännöstö. Vaikka Privacy Act- ja Access to Information Act -laeissa säädetäänkin oikeudesta saada tietoja paitsi tietyissä poikkeustapauksissa, niissä ei muutoin edellytetä API- tai PNR-tietojen luovuttamista. CBSA julkaisee verkkosivuillaan vapaasti tutustuttaviksi API- ja PNR-tietojen luovuttamista, käyttöön saamista ja käyttöä koskevat toimintaperiaatteensa (Memorandum D-1-16-3 – Interim Administrative Guidelines for the Disclosure, Access to and Use of Passenger Name Record (PNR) Data, jäljempänä ’CBSA:n PNR-periaatteet’). Näiden periaatteiden (joita kuvataan tarkemmin näiden sitoumusten 37 kohdassa) mukaan API- ja PNR-tietoja voidaan jakaa muiden Kanadan valtiollisten viranomaisten kanssa ainoastaan 2 kohdassa vahvistettuihin tarkoituksiin, paitsi jos tiedot on luovutettava Kanadassa tietojen saamisen kannalta oikeudellisesti toimivaltaisen tuomioistuimen, henkilön tai elimen esittämän haasteen tai määräyksen noudattamiseksi taikka rikosoikeudellisia menettelyjä varten.

                  13.

                  CBSA ei luovuta API- ja PNR-tietoja täydellisinä vaan vain osan tiedoista tapauskohtaisesti ja aina vasta arvioituaan luovutettavien PNR-tietojen merkityksellisyyden. Se luovuttaa pelkästään ne API- ja PNR-tiedot, joita kyseisessä tapauksessa voidaan selvästi osoittaa tarvittavan. Tietoja luovutetaan kaikissa tapauksissa mahdollisimman vähän.

                  14.

                  CBSA luovuttaa API- ja PNR-tietoja vain sillä edellytyksellä, että vastaanottaja sitoutuu antamaan tiedoille saman suojan kuin CBSA. Privacy Actin vaatimukset sitovat myös niitä Kanadan valtiota edustavia PNR-tietojen vastaanottajia, jotka on lueteltu kyseisen säädöksen liitteessä (Schedule). Privacy Actia sovelletaan tietojen tallennustavasta riippumatta henkilötietoihin, jotka koskevat tunnistettavissa olevaa henkilöä ja joita valvoo jokin säädöksen soveltamisalaan kuuluva Kanadan liittovaltion ministeriö tai elin. Nämä ministeriöt tai elimet eivät saa kerätä henkilötietoja, ellei keruu ”suoraan liity laitoksen toimintaohjelmaan tai tehtäviin”.

                  15.

                  CBSA pitää käytännön ja ennakkoehtona tietojen luovuttamiselle, että Kanadan liittovaltion tai provinssien lainvalvontaviranomaiset sitoutuvat olemaan luovuttamatta tietoja eteenpäin ilman CBSA:n lupaa, ellei laki toisin edellytä.

            API- ja PNR-tietojen luovuttaminen muihin maihin

                  16.

                  CBSA voi luovuttaa API- ja PNR-tietoja toisen maan viranomaisille Privacy Actin 8 §:n 2 momentin ja Customs Actin 107 §:n 8 momentin nojalla tehdyn järjestelyn tai sopimuksen mukaisesti.

                  17.

                  Esimerkkejä tällaisista järjestelyistä ja sopimuksista ovat nimenomaan CBSA:n PNR-ohjelmaa varten tehty yhteisymmärryspöytäkirja taikka sopimus, joka velvoittaa CBSA:n viranomaiset antamaan apua ja tietoja. Kummassakin tapauksessa tietoja annetaan vain 2 kohdassa vahvistettuja tarkoituksia vastaaviin tarkoituksiin ja sillä edellytyksellä, että vastaanottajamaa sitoutuu antamaan tiedoille näitä sitoumuksia vastaavan suojan. Tietoja luovutetaan kaikissa tapauksissa mahdollisimman vähän.

                  18.

                  PAXIS-järjestelmässä säilytettäviä API- ja PNR-tietoja luovutetaan vain sellaiselle maalle, jonka on direktiivin mukaisesti todettu tarjoavan riittäväntasoisen tietosuojan tai joka kuuluu direktiivin soveltamisalaan.

                  19.

                  Edellä 9 kohdassa kuvatussa valvontatietokannassa säilytettäviä API- ja PNR-tietoja voidaan luovuttaa tulliyhteistyöstä tai oikeusyhteistyöstä tehdyssä sopimuksessa määrättyjen velvoitteiden mukaisesti. API- ja PNR-tietoja luovutetaan tällöin tapauskohtaisesti ja edellyttäen, että CBSA:lla on näyttöä, joka suoraan yhdistää tiedonsaantipyynnön 2 kohdassa tarkoitettuja rikoksia koskeviin tutkimuksiin tai tällaisten rikosten torjumiseen, ja että luovutettavat tiedot ovat ehdottoman tärkeitä kyseisen selvityksen toteuttamiseksi.

            API- ja PNR-tietojen luovuttaminen rekisteröidyn elintärkeiden etujen nimissä

                  20.

                  Minkään näissä sitoumuksissa mainitun estämättä CBSA voi luovuttaa API- ja PNR-tietoja Kanadan tai muun maan asianomaisille ministeriöille ja elimille, jos tietojen luovuttaminen on tarpeen rekisteröidyn tai muiden henkilöiden elintärkeiden etujen suojelemiseksi etenkin jos kyse on merkittävistä terveysvaaroista.

            Tiedottaminen rekisteröidylle

                  21.

                  CBSA antaa matkustajille tietoja API- ja PNR-tietoihin liittyvistä vaatimuksista ja näiden tietojen käytöstä. Yleisölle annetaan mm. yleisiä tietoja valtuuksista kerätä tietoja, keruun tarkoituksesta, tietosuojasta, tietojen luovuttamisen toteuttamisesta ja laajuudesta, CBSA:ssa toimivista vastuuhenkilöistä ja muutoksenhakumenettelyistä. Lisäksi annetaan yhteystiedot kysymyksiä ja tiedusteluja varten.

            CBSA:n PNR-ohjelman oikeudellinen tarkastelu

                  22.

                  Kanadan tietosuojavaltuutettu (Privacy Commissioner) ja Kanadan tilintarkastusvirasto (Office of the Auditor General) voivat tehdä PNR-ohjelmaan liittyviä vaatimustenmukaisuustarkastuksia ja muita selvityksiä.

                  23.

                  Kanadan riippumaton tietosuojaviranomainen, tietosuojavaltuutettu (Privacy Commissioner of Canada), voi tutkia, noudattavatko valtion ministeriöt ja elimet Privacy Act -lakia, ja valvoa, missä määrin CBSA noudattaa näitä sitoumuksia. Myös tietosuojavaltuutetuntoimiston tietosuojaa koskevia menettelyjä ja tarkastuksia käsittelevä osasto (Privacy Practices and Reviews Branch) voi tehdä vaatimustenmukaisuustarkastuksia ja muita selvityksiä hyväksyttyjen vakiotavoitteitten ja -kriteerien mukaisesti. Kanadan tietosuojavaltuutettu voi luovuttaa tietoja, joita hänen näkemyksensä mukaan tarvitaan Privacy Actiin perustuvan tutkimuksen tekemiseen tai taustojen selvittämiseen säädöksen nojalla tehdyissä raporteissa oleville havainnoille ja suosituksille.

                  24.

                  Kanadan tilintarkastusvirasto tekee riippumattomia tarkastuksia Kanadan liittovaltion toimista. Tarkastuksilla saadaan Kanadan parlamentin jäsenille ja yleisölle puolueetonta tietoa, joka auttaa heitä tarkastelemaan valtion toimia ja asettamaan sen vastuuseen niistä.

                  25.

                  Tietosuojavaltuutetuntoimiston ja tilintarkastusviraston raporttien lopulliset versiot saatetaan yleisön saataville vuotuisissa parlamentille annettavissa raporteissa ja julkaistaan Internetissä, jos se katsotaan sopivaksi. CBSA antaa komission käyttöön kaikki ne raportit, jotka jollain tavoin liittyvät PNR-ohjelmaan.

            CBSA:n PNR-ohjelman yhteinen tarkastelu

                  26.

                  Edellä mainittujen, Kanadan lainsäädännössä säädettyjen tarkastusten lisäksi CBSA osallistuu vuosittain tai tarpeen mukaan ja komission kanssa sovitun mukaisesti yhteiseen PNR-ohjelman tarkasteluun, jossa käsitellään API- ja PNR-tietojen siirtoja CBSA:lle.

            Muutoksenhaku
      Oikeusperusta

                  27.

                  Kanadan oikeuksien ja vapauksien peruskirjaa (Charter of Rights and Freedoms), joka on osa Kanadan perustuslakia, sovelletaan kaikkiin valtion toimiin lainsäädäntöä myöten. Peruskirjan 8 §:ssä annetaan jokaiselle oikeus olla suojattu perusteettomalta etsinnältä ja takavarikolta ja turvataan kohtuullisiin syihin perustuva oikeus edellyttää yksityisyyttä. Peruskirjan 24 §:n mukaan jokaisella, jonka oikeuksia on loukattu, on oikeus hakea toimivaltaiselta tuomioistuimelta sen sopivaksi ja oikeudenmukaiseksi katsomaa oikaisua asiaan.

                  28.

                  Tiedonsaantilain (Access to Information Act, ATIA) laajennukseen nro 1 (Extension Order) perustuva ulkomaan kansalaisen oikeus saada pääsy Kanadan liittovaltion elinten valvonnassa oleviin, häntä koskeviin tietoihin, myönnetään kaikille Kanadassa oleskeleville. Ellei tiedonsaantilakiin sisältyvistä poikkeuksista muuta johdu, voi Kanadassa oleskeleva ulkomaan kansalainen tai Kanadassa oleskeleva henkilö ulkomailla oleskelevan ulkomaan kansalaisen suostumuksella esittää tiedonsaantilakiin perustuvan pyynnön saada pääsy kyseistä ulkomaan kansalaista koskeviin tietoihin. Hänelle voidaan myöntää pääsy kyseisiin tietoihin, ellei lakiin sisältyvistä erityisistä ja rajoittavista poikkeuksista ja rajauksista muuta johdu.

                  29.

                     Privacy Act -lain mukainen oikeus saada itseään koskevat tiedot ja pyytää niiden oikaisemista tai huomautusten tekemistä niihin ulotetaan laajennuksella nro 2 (Extension Order No 2) kaikkiin Kanadassa oleskeleviin. Kanadassa oleskeleva ulkomaan kansalainen voi siis käyttää näitä oikeuksia, ellei lakiin sisältyvistä poikkeuksista muuta johdu.

            Hallinto

                  30.

                  Henkilötietoja hallussaan pitävä valtion elin voi kuitenkin hallintopäätöksellä myöntää ulkomaan kansalaiselle, joka ei oleskele Kanadassa, oikeuden saada itseään koskevat tiedot ja pyytää niiden oikaisemista tai tehdä niihin huomautuksia. CBSA ulottaa nämä oikeudet hallussaan olevien API- ja PNR-tietojen osalta EU:n kansalaisiin tai muihin henkilöihin, jotka eivät oleskele Kanadassa, kunhan tietojen luovuttaminen on muutoin laillista.

                  31.

                  Tietosuojavaltuutettu voi käynnistää valitusmenettelyn, jos hän on vakuuttunut, että asian tutkimiseen Privacy Actin nojalla on riittävät perusteet. Valtuutetulla on lisäksi laajat valtuudet tutkia kaikkia valituksia. Tietosuojavaltuutettu voi lisäksi käsitellä valituksia, joita Euroopan unionin jäsenvaltioiden tietosuojaviranomaiset toimittavat sille EU:ssa asuvien henkilöiden puolesta näiden valtuuttamina, kun asianomaiset henkilöt katsovat, ettei CBSA ole käsitellyt heidän API- ja PNR-tietoja koskevaa tietosuojavalitustaan tyydyttävästi 30 kohdassa esitetyllä tavalla. Tietosuojavaltuutettu antaa päätelmänsä ja ilmoittaa asianomaisille tietosuojaviranomaisille mahdollisesti toteutetuista toimenpiteistä.

                  32.

                  Tietosuojavaltuutetulla on lisäksi erityiset valtuudet selvittää, missä määrin Kanadan valtion ministeriöt ja elimet toimivat Privacy Actin mukaisesti, kun tarkastellaan henkilötietojen keräämistä, säilyttämistä, käyttöä, luovuttamista ja hävittämistä.

            Tietoturva

                  33.

                  PAXIS-järjestelmän käyttöoikeus annetaan vain pienelle ryhmälle CBSA:n selvitys- ja tiedusteluvirkamiehiä, jotka toimivat Kanadassa sijaitsevien aluetoimistojen ja Ottawassa sijaitsevan CBSA:n päätoimipaikan matkustajaselvitysyksiköissä. Kyseiset virkamiehet käyttävät PAXIS-järjestelmää suojatuissa tiloissa, joihin yleisöllä ei ole pääsyä.

                  34.

                  PAXIS-järjestelmään päästäkseen virkamiesten on käytettävä kahta erillistä kirjautumistunnusta, ja vaatimuksena on järjestelmän luoma käyttäjätunnus sekä salasana. Ensimmäinen kirjautuminen avaa pääsyn CBSA:n paikallisverkkoon, toinen taas integroituun tullijärjestelmään (Integrated Customs System), josta taas on pääsy PAXIS-sovellukseen. CBSA:n verkon ja kaikkien PAXIS-järjestelmän sisältämien tietojen käyttöä valvotaan tiukasti, ja käyttöoikeus on pelkästään sen saaneella käyttäjäryhmällä. Jokainen henkilötietojen haku- ja tarkastelukerta kirjataan. Järjestelmän luomasta lokitiedostosta käyvät ilmi käyttäjän käyttäjätunnus ja työpaikka, käytön päivämäärä ja aika sekä haettujen tietojen PNR-tiedoston kirjauskoodi. Lisäksi CBSA rajoittaa tiettyjen järjestelmässä olevien API- ja PNR-tietojen käyttöoikeuden tiedonsaantitarpeen (käyttäjän tyypin ja profiilin) perusteella. Näillä käytönvalvontatoimilla varmistetaan, että pääsy API- ja PNR-tietoihin annetaan yksinomaan 33 kohdassa kuvatuille henkilöille 2 kohdassa kuvattuihin tarkoituksiin.

                  35.

                  API- ja PNR-tietojen saantia, käyttöä ja luovuttamista säännellään Privacy Act- ja Access to Information Act -laeilla, Customs Act -lain 107 §:llä sekä näiden sitoumusten 37 kohdassa kuvatuilla hallintomenettelyillä, jotka noudattavat tässä asiakirjassa kuvattuja suoja- ja turvatoimia. Customs Actin 160 §:ssä ja sisäisissä toimintaohjeissa vahvistetaan rikosoikeudellisia ja muita seuraamuksia siltä varalta, ettei toimintaperiaatteita noudateta. Lisäksi – kuten edellä todettiin – tietosuojavaltuutetulla on Privacy Actin perusteella valtuus käynnistää henkilötietojen luovuttamiseen liittyvä tutkimus.

                  36.

                  CBSA:n PNR-periaatteissa vahvistetaan menettelyt, joiden noudattamista edellytetään kaikilta CBSA:n työntekijöiltä, joilla on pääsy API- ja PNR-tietoihin. CBSA:n toimintaperiaatteena on suojata tietojen luottamuksellisuus ja huolehtia niiden hallinnoinnista Kanadan lainsäädännössä annettujen valtuutusten mukaisesti sekä 38 kohdassa kuvattuja tietojen hallinnointiin ja tietosuojaan liittyviä CBSA:n ja Kanadan valtion toimintaperiaatteita noudattaen.

                  37.

                  CBSA:n PNR-periaatteissa määrätään seuraavaa:

                              (a)

                              Virkamies saa luovuttaa, antaa käyttöön tai käyttää API- ja PNR-tietoja vain silloin, kun siihen on lain mukainen valtuutus ja kun se on näiden periaatteiden mukaista.

                              (b)

                              Virkamiesten olisi kaikin toimin pyrittävä varmistamaan, että kolmansille osapuolille luovutetaan vain olennaiset tiedot.

                              (c)

                              Tietoja luovutetaan yksinomaan hyväksyttyihin tarkoituksiin ja ainoastaan se minimimäärä, jota tuohon tarkoitukseen tarvitaan.

                              (d)

                              Tietoja tai pääsy niihin annetaan yksinomaan sellaisille henkilöille, joilla on heidän tehtäviinsä liittyvä tarve nähdä ne.

                              (e)

                              Sen mukaan mitä asiasta Privacy Act-, Access to Information Act- ja National Archives Act -laeissa säädetään, luovutetut tiedot tuhotaan tai palautetaan käytön jälkeen CBSA:n ja Kanadan valtiovarainvaliokunnan (Treasury Board) tiedonhallintasääntöjen mukaisesti.

                  38.

                  CBSA:n PNR-periaatteet ovat osa laajaa koko CBSA:ssa sovellettavaa periaatejoukkoa, joka koskee CBSA:n täytäntöönpanemien eri säädösten nojalla kerättyjen tietojen suojaa ja hallinnointia. CBSA:n kaikkia työntekijöitä sitovat lisäksi sähköisten järjestelmien suojaamiseen ja tietosuojaan sovellettavat Kanadan valtion turvallisuusperiaatteet (3).

                  39.

                  Kaikki CBSA:n työntekijät tuntevat nämä periaatteet ja seuraukset niiden noudattamatta jättämisestä. Työskentely CBSA:ssa edellyttää niiden noudattamista.

            Vastavuoroisuus

                  40.

                  Mistä tahansa kohteesta lentoliikennettä harjoittavat kanadalaiset lentoyhtiöt samoin kuin kaikki Kanadasta lähtevää lentoliikennettä harjoittavat lentoyhtiöt saavat Kanadan ilmailulain (Aeronautics Act) mukaan antaa vieraalle maalle tietoja tällaisilla kyseiseen maahan suuntautuvilla lennoilla olevista matkustajista, jos tietojen antamista edellytetään kyseisen maan laissa.

                  41.

                  Jos Euroopan yhteisö, Euroopan unioni tai jokin EU:n jäsenvaltioista ottaa käyttöön matkustajatunnistusjärjestelmän ja antaa lainsäädäntöä, jossa edellytetään kaikkien lentoyhtiöiden antavan yhteisön viranomaisille pääsyn sellaisten matkustajien API- ja PNR-tietoihin, joiden matkasuunnitelma sisältää lennon Euroopan unionin alueelle, lentoyhtiöt voivat noudattaa tätä vaatimusta Aeronautics Actin 4.83 §:n nojalla.

            Sitoumusten tarkistaminen ja niiden voimassaolon päättyminen

                  42.

                  Näitä sitoumuksia sovelletaan kolmen vuoden ja kuuden kuukauden (3,5 vuoden) ajan alkaen päivästä, jona tulee voimaan Kanadan ja Euroopan yhteisön sopimus, jolla lentoyhtiöt valtuutetaan käsittelemään API- ja PNR-tietoja niiden siirtämiseksi CBSA:lle direktiivin mukaisesti. Näiden sitoumusten oltua voimassa kaksi vuotta ja kuusi kuukautta (2,5 vuotta) CBSA aloittaa komission kanssa keskustelut sitoumusten ja niitä tukevien järjestelyjen voimassaolon jatkamiseksi molempia osapuolia tyydyttävin ehdoin. Ellei osapuolia tyydyttävään ratkaisuun päästä ennen näiden sitoumusten voimassaolon päättymistä, sitoumuksia ei enää sovelleta tuon ajankohdan jälkeen kerättyihin tietoihin. Näiden sitoumusten voimassaoloaikana kerättyjä tietoja suojataan edelleen näiden sitoumusten mukaisesti, kunnes kyseiset tiedot hävitetään.

                  43.

                  CBSA täyttää sitoumuksensa soveltamalla voimassa olevaa Kanadan lainsäädäntöä sekä kun kyse on seikoista, joita koskevaa Kanadan lainsäädäntöä ei vielä ole annettu, erityisesti tätä tarkoitusta varten laadittavia säännöksiä.

         (1)  Säädöksen 3 kohdan a–f alakohdassa mainitaan seuraavat API-tiedot: a) henkilön sukunimi ja etunimet, b) syntymäaika, c) sukupuoli, d) kansalaisuus tai kansallisuus, e) henkilön yksilöivän matkustusasiakirjan tyyppi, antomaa ja numero sekä f) mahdollinen varausrekisteritunnus sekä sellaisten kuljetuksesta vastaavien henkilöiden tai muiden miehistön jäsenten, joilla ei ole varausrekisteritunnusta, osalta ilmoitus heidän miehistön jäsenen asemastaan.

         (2)  Säädöksessä säädetään menettelyistä, joita on noudatettava ennen valtion rekistereihin kirjattujen tietojen hävittämistä.

         (3)  Näitä ovat mm. Kanadan valtiovarainvaliokunnan (Treasury Board) sihteeristön 1.2.2002 julkaisemat valtion turvallisuusperiaatteet (Government Security Policy) sekä valtiovarainvaliokunnan sihteeristön 31.5.2004 julkaisemat toiminnalliset turvastandardit tietotekniikkaan liittyvien turvanäkökohtien hallinnointia varten (Operational Security Standard: Management of Information Technology Security – MITS).

         LISÄYS A
         CBSA:N LENTOYHTIÖILTÄ EDELLYTTÄMÄT PNR-TIEDOT

                     1.

                     Nimi

                     2.

                     API-tiedot

                     3.

                     PNR-tiedoston kirjauskoodi (locator code)

                     4.

                     Aiottu matkustuspäivä

                     5.

                     Varauspäivä

                     6.

                     Lipunkirjoituspäivä

                     7.

                     Matkatoimistot

                     8.

                     Virkailija

                     9.

                     Puhelinnumero yhteydenottoja varten

                     10.

                     Laskutusosoite

                     11.

                     Maksutapaa koskevat tiedot

                     12.

                     Kanta-asiakkuustiedot

                     13.

                     Matkalippukentän tiedot

                     14.

                     Lipun numero

                     15.

                     Jaetut PNR-tiedot

                     16.

                     Viimehetken lähdöt ilman varausta (go show)

                     17.

                     Viimehetken poisjäännit (no show)

                     18.

                     Matkareittitiedot

                     19.

                     Peruutuspaikkatiedot (standby information)

                     20.

                     Muut nimet PNR:ssä

                     21.

                     Lähtöselvitysjärjestys

                     22.

                     Matkatavaroiden tunnistustiedot

                     23.

                     Istumapaikkatiedot

                     24.

                     Istumapaikan numero

                     25.

                     Yhdensuuntaiset liput


title: Neuvoston päätös (YUTP) 2016/1071, annettu 1 päivänä heinäkuuta 2016, rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta

text:
               2.7.2016

               FI

               Euroopan unionin virallinen lehti

               L 178/21

         NEUVOSTON PÄÄTÖS (YUTP) 2016/1071,
   annettu 1 päivänä heinäkuuta 2016,
   rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 31 päivänä heinäkuuta 2014 päätöksen 2014/512/YUTP (1).

               (2)

               Eurooppa-neuvosto sopi 19 päivänä maaliskuuta 2015 tarvittavien toimenpiteiden toteuttamisesta, jotta rajoittavien toimenpiteiden kesto sidottaisiin selkeästi Minskin sopimusten täysimääräiseen täytäntöönpanoon, ottaen huomioon että täysimääräisen täytäntöönpanon oli määrä tapahtua 31. joulukuuta 2015 mennessä.

               (3)

               Neuvosto jatkoi 21 päivänä joulukuuta 2015 päätöksen 2014/512/YUTP voimassaoloa, jotta neuvosto voisi jatkossakin arvioida Minskin sopimusten täytäntöönpanoa.

               (4)

               Minskin sopimusten täytäntöönpanon arvioinnin jälkeen päätöksen 2014/512/YUTP voimassaoloa olisi jatkettava kuudella kuukaudella, jotta neuvosto voisi jatkossakin arvioida niiden täytäntöönpanoa.

               (5)

               Päätös 2014/512/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2014/512/YUTP 9 artiklan 1 kohdan ensimmäinen alakohta seuraavasti:

      ”1.   Tätä päätöstä sovelletaan 31 päivään tammikuuta 2017.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 1 päivänä heinäkuuta 2016.

            Neuvoston puolesta

            Puheenjohtaja

         M. LAJČÁK

      (1)  Neuvoston päätös 2014/512/YUTP, annettu 31 päivänä heinäkuuta 2014, rajoittavista toimenpiteistä Ukrainan tilannetta epävakauttavien Venäjän toimien johdosta (EUVL L 229, 31.7.2014, s. 13).


title: Neuvoston päätös (YUTP) 2017/972, annettu 8 päivänä kesäkuuta 2017, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen (YUTP) 2017/154 muuttamisesta

text:
               9.6.2017

               FI

               Euroopan unionin virallinen lehti

               L 146/139

         NEUVOSTON PÄÄTÖS (YUTP) 2017/972,
   annettu 8 päivänä kesäkuuta 2017,
   niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta ja muuttamisesta sekä päätöksen (YUTP) 2017/154 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 27 päivänä joulukuuta 2001 yhteisen kannan 2001/931/YUTP (1).

               (2)

               Neuvosto hyväksyi 27 päivänä tammikuuta 2017 päätöksen (YUTP) 2017/154 (2), jolla saatetaan ajan tasalle niitä henkilöitä, ryhmiä ja yhteisöjä, joihin sovelletaan yhteisen kannan 2001/931/YUTP 2, 3 ja 4 artiklaa, koskeva luettelo, jäljempänä ’luettelo’.

               (3)

               Neuvosto on katsonut, ettei enää ole perusteltua pitää yhtä näistä yhteisöistä luettelossa.

               (4)

               Luettelo olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen (YUTP) 2017/154 liite tämän päätöksen liitteen mukaisesti.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Luxembourg 8 päivänä kesäkuuta 2017.

            Neuvoston puolesta

            Puheenjohtaja

         U. REINSALU

      (1)  Neuvoston yhteinen kanta 2001/931/YUTP 27 päivältä joulukuuta 2001, erityistoimenpiteiden toteuttamisesta terrorismin torjumiseksi (EYVL L 344, 28.12.2001, s. 93).

      (2)  Neuvoston päätös (YUTP) 2017/154, annettu 27 päivänä tammikuuta 2017, niitä henkilöitä, ryhmiä ja yhteisöjä, joihin sovelletaan erityistoimenpiteiden toteuttamisesta terrorismin torjumiseksi hyväksytyn yhteisen kannan 2001/931/YUTP 2, 3 ja 4 artiklaa, koskevan luettelon ajan tasalle saattamisesta sekä päätöksen (YUTP) 2016/1136 kumoamisesta (EUVL L 23, 28.1.2017, s. 21).

      LIITE
      Poistetaan alla mainittu yhteisö päätöksen (YUTP) 2017/154 liitteessä olevasta luettelosta:
      II   RYHMÄT JA YHTEISÖT

                  11.

                  ”Hofstadgroep.”


Avis juridique important

|

31981D0083

81/83/EHTY: Neuvoston päätös, tehty 20 päivänä tammikuuta 1981, Kreikan etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten

Virallinen lehti nro L 058 , 05/03/1981 s. 0028 - 0029 Suomenk. erityispainos Alue 1 Nide 2 s. 0011  Ruotsink. erityispainos Alue 1 Nide 2 s. 0011

NEUVOSTON PÄÄTÖS,tehty 20 päivänä tammikuuta 1981,Kreikan etujärjestöjen nimeämisestä ehdokasluettelojen laatimiseksi Euroopan hiili- ja teräsyhteisön neuvoa-antavaa komiteaa varten (81/83/EHTY)EUROOPAN YHTEISÖJEN NEUVOSTO, jokaottaa huomioon Euroopan hiili- ja teräsyhteisön perustamissopimuksen 18 artiklan,sekä katsoo, ettäneuvosto nimesi 2 päivänä elokuuta 1978 () ja 16 päivänä lokakuuta 1978 (), sellaisena kuin se on viimeksi muutettuna liittymisasiakirjan liitteessä I olevalla XVI. 2 kohdalla (), tehdyllä päätöksellä etujärjestöt EHTY:n neuvoa-antavan komitean uusien jäsenten nimeämiseksi kahdeksi vuodeksi,neuvosto nimesi 16 päivänä lokakuuta 1978 () tehdyllä päätöksellä neuvoa-antavan komitean jäsenet 16 päivästä lokakuuta 1978 alkaen 15 päivään lokakuuta 1980 asti,neuvosto nimesi 20 päivänä lokakuuta 1980 () tehdyllä päätöksellä edellä mainitun artiklan kolmannessa alakohdassa tarkoitetut tuottaja- ja työntekijäjärjestöt,neuvosto nimesi 25 päivänä marraskuuta 1980 () tehdyllä päätöksellä neuvoa-antavan komitean jäsenet 25 päivästä marraskuuta 1980 alkaen 24 päivään marraskuuta 1982 asti, janeuvoa-antavan komitean täydentämiseksi kaudelle, joka päättyy 24 päivänä marraskuuta 1982 on tarpeen täydentää edellä johdanto-osan kolmannessa kappaleessa tarkoitettua 20 päivänä lokakuuta 1980 tehtyä päätöstä Kreikan osalta nimeämällä kaksi kreikkalaista etujärjestöä, joita pyydetään laatimaan luettelot, joissa on kaksi kertaa niin monta ehdokasta kuin heille on osoitettu paikkoja,ON PÄÄTTÄNYT SEURAAVAA:Ainoa artiklaTämän päätöksen liitteenä olevassa taulukossa luetellaan ne tuottajien ja työnantajien etujärjestöt, joita pyydetään laatimaan ehdokasluettelot, joiden perusteella Euroopan hiili- ja teräsyhteisön neuvoa-antavaan komiteaan nimetään kaksi Kreikan edustajaa edellä tarkoitetussa taulukossa näiden järjestöjen kohdalla mainitun määrän mukaisesti.Tehty Brysselissä 20 päivänä tammikuuta 1981.Neuvoston puolestaPuheenjohtajaCh. A. van der KLAAUW() EYVL N:o L 226, 17.8.1978, s. 20() EYVL N:o L 314, 8.11.1978, s. 5() EYVL N:o L 291, 19.11.1979, s. 113() EYVL N:o L 314, 8.11.1978, s. 6() EYVL N:o L 283, 28.10.1980, s. 28 () EYVL N:o L 326, 2.12.1980, s. 20


title: Euroopan parlamentin ja neuvoston päätös (EU) 2016/2099, annettu 23 päivänä marraskuuta 2016, Euroopan globalisaatiorahaston varojen käyttöönotosta (Viron hakemuksen johdosta – EGF/2016/003 EE/öljy ja kemikaalit)

text:
               1.12.2016

               FI

               Euroopan unionin virallinen lehti

               L 326/14

         EUROOPAN PARLAMENTIN JA NEUVOSTON PÄÄTÖS (EU) 2016/2099,
   annettu 23 päivänä marraskuuta 2016,
   Euroopan globalisaatiorahaston varojen käyttöönotosta (Viron hakemuksen johdosta – EGF/2016/003 EE/öljy ja kemikaalit)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013 (1) ja erityisesti sen 15 artiklan 4 kohdan,
   ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (2) ja erityisesti sen 13 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä palaamaan työmarkkinoille.

               (2)

               EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013 (3) 12 artiklassa säädetään.

               (3)

               Viro toimitti 11 päivänä toukokuuta 2016 hakemuksen EGR:n varojen käyttöönotosta Eesti Energia AS:n, Nitrofert AS:n ja Viru Keemia Grupp AS:n Virossa toteuttamien työntekijävähennysten vuoksi. Sitä on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)

               Asetuksen (EU) N:o 1309/2013 4 artiklan 2 kohdan mukaisesti Viron hakemus voidaan kelpuuttaa, koska työntekijävähennyksillä on vakava vaikutus työllisyyteen ja paikalliseen ja alueelliseen talouteen.

               (5)

               Tämän vuoksi EGR:stä olisi otettava käyttöön 1 131 358 euroa rahoitustuen myöntämiseksi Viron hakemuksen perusteella.

               (6)

               Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

         OVAT HYVÄKSYNEET TÄMÄN PÄÄTÖKSEN:
   1 artikla
   Otetaan Euroopan globalisaatiorahastosta käyttöön 1 131 358 euroa maksusitoumusmäärärahoina ja maksumäärärahoina osana varainhoitovuotta 2016 koskevaa Euroopan unionin yleistä talousarviota.
   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 23 päivästä marraskuuta 2016.

      Tehty Strasbourgissa 23 päivänä marraskuuta 2016.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         I. KORČOK

      (1)  EUVL L 347, 20.12.2013, s. 855.

      (2)  EUVL C 373, 20.12.2013, s. 1.

      (3)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


Avis juridique important

|

32002D0196

2002/196/EY: Neuvoston päätös, tehty 17 päivänä joulukuuta 2001, Euroopan yhteisöjen ja niiden jäsenvaltioiden ja Slovakian tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä

Virallinen lehti nro L 066 , 08/03/2002 s. 0015 - 0015

Neuvoston päätös,tehty 17 päivänä joulukuuta 2001,Euroopan yhteisöjen ja niiden jäsenvaltioiden ja Slovakian tasavallan välisestä assosiaatiosta tehtyyn Eurooppa-sopimukseen liittyvän, tiettyjen kalojen ja kalastustuotteiden kauppajärjestelyjen vahvistamista koskevan lisäpöytäkirjan tekemisestä(2002/196/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,ottaa huomioon komission ehdotuksen,sekä katsoo seuraavaa:(1) On suotavaa täydentää lisäpöytäkirjalla Euroopan yhteisöjen ja niiden jäsenvaltioiden ja Slovakian tasavallan assosiaatiosta tehtyä Eurooppa-sopimusta(1) etuuskohteluun sovellettavien ehtojen vahvistamiseksi tiettyjen Slovakian tasavallasta peräisin olevien kalojen ja kalastustuotteiden tuonnissa yhteisöön ja tiettyjen yhteisöstä peräisin olevien kalojen ja kalastustuotteiden tuonnissa Slovakian tasavaltaan.(2) Sen vuoksi mainittuun Eurooppa-sopimukseen olisi lisättävä uusi tiettyjen kalojen ja kalastustuotteiden kauppajärjestelyjen vahvistamista koskeva pöytäkirja.(3) Pöytäkirja olisi hyväksyttävä,ON PÄÄTTÄNYT SEURAAVAA:1 artiklaHyväksytään yhteisön puolesta Euroopan yhteisöjen ja niiden jäsenvaltioiden ja Slovakian tasavallan välisestä assosiaatiosta tehtyyn Eurooppa-sopimukseen liittyvä tiettyjen kalojen ja kalastustuotteiden kauppajärjestelyjen vahvistamista koskeva lisäpöytäkirja.Pöytäkirjan teksti on tämän päätöksen liitteenä.2 artiklaNeuvoston puheenjohtaja oikeutetaan nimeämään henkilö, jolla on valtuudet allekirjoittaa pöytäkirja yhteisöä sitovasti.Tehty Brysselissä 17 päivänä joulukuuta 2001.Neuvoston puolestaPuheenjohtajaA. Neyts-Uyttebroeck(1) EYVL L 359, 31.12.1994, s. 2.


title: Uuden jäsenen nimittäminen tilintarkastustuomioistuimeen – Kersti Kaljulaid Euroopan parlamentin päätös 25. maaliskuuta 2010 ehdotuksesta nimittää Kersti Kaljulaid tilintarkastustuomioistuimen jäseneksi (C7-0016/2010 – 2010/0804(NLE))

text:
               7.1.2011

               FI

               Euroopan unionin virallinen lehti

               CE 4/66

         Torstai 25. maaliskuuta 2010Uuden jäsenen nimittäminen tilintarkastustuomioistuimeen – Kersti Kaljulaid
   P7_TA(2010)0076
   Euroopan parlamentin päätös 25. maaliskuuta 2010 ehdotuksesta nimittää Kersti Kaljulaid tilintarkastustuomioistuimen jäseneksi (C7-0016/2010 – 2010/0804(NLE))
   2011/C 4 E/15
   (Kuuleminen)

      Euroopan parlamentti, joka
   ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0016/2010),
   ottaa huomioon, että talousarvion valvontavaliokunta kuuli kokouksessaan 16. maaliskuuta 2010 neuvoston nimeämää ehdokasta tilintarkastustuomioistuimen jäseneksi,
   ottaa huomioon työjärjestyksen 108 artiklan,
   ottaa huomioon talousarvion valvontavaliokunnan mietinnön (A7-0045/2010),

               A.

               toteaa, että Kersti Kaljulaid täyttää Euroopan unionin toiminnasta tehdyn sopimuksen 286 artiklan 1 kohdassa tarkoitetut vaatimukset,

               1.

               antaa myönteisen lausunnon ehdotuksesta nimittää Kersti Kaljulaid tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle, muille Euroopan yhteisöjen toimielimille ja jäsenvaltioiden tilintarkastuselimille.


title: 2011/191/EU: Neuvoston päätös, annettu 21 päivänä maaliskuuta 2011 , alueiden komitean kymmenen kreikkalaisen jäsenen ja yhdeksän kreikkalaisen varajäsenen nimeämisestä

text:
               29.3.2011

               FI

               Euroopan unionin virallinen lehti

               L 81/12

         NEUVOSTON PÄÄTÖS,
   annettu 21 päivänä maaliskuuta 2011,
   alueiden komitean kymmenen kreikkalaisen jäsenen ja yhdeksän kreikkalaisen varajäsenen nimeämisestä
   (2011/191/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Kreikan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi kaudeksi.

               (2)

               Kymmenen alueiden komitean jäsenen paikkaa on vapautunut Panagiotis PSOMIADISin, Yannis SGOUROSin, Konstantinos TZATZANISin, Konstantinos TATSISin, Andreas FOURASin, Dimitris KALOGEROPOULOSin, Evangelina SCHOINARAKI-ILIAKIn, Dimitrios TSIGKOUNISin, Georgios PAPASTERGIOUn ja Grigorios ZAFEIROPOULOSin toimikauden päätyttyä. Kahdeksan alueiden komitean varajäsenen paikkaa on vapautunut Panagiotis OIKONOMIDISin, Ioannis MACHAIRIDISin, Dimitrios DRAKOSin, Polydoros LAMPRINOUDISin, Miltiadis KLAPASin, Spyros SPYRIDONin, Lukas KATSAROSin ja Konstantinos KONTOYORGOSin toimikauden päätyttyä. Yksi varajäsenen paikka vapautuu, koska Georgios KOTRONIAS nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Stavros ARNAOUTAKIS, Head of the Region of Crete

                           —

                           Grigorios ZAFEIROPOULOS, Councillor of the Region of Attica

                           —

                           Dimitrios KALOGEROPOULOS, Municipal Councillor of Aigaleo

                           —

                           Georgios KAMINIS, Mayor of Athens

                           —

                           Apostolos KATSIFARAS, Head of the Region of Western Greece

                           —

                           Georgios KOTRONIAS, Mayor of Lamia

                           —

                           Ioannis BOUTARIS, Mayor of Thessaloniki

                           —

                           Nikolaos PAPANDREOU, Councillor of the Region of Sterea Ellada

                           —

                           Ioannis SGOUROS, Head of the Region of Attica

                           —

                           Panagiotis PSOMIADIS, Head of the Region of Central Macedonia

                     sekä

               b)

               varajäseniksi:

                           —

                           Pavlos ALTINIS, Councillor of the Region of West Macedonia

                           —

                           Athanasios GIAKALIS, Head of the Region of North Aegean

                           —

                           Aristeidis GIANNAKIDIS, Head of the Region of Eastern Macedonia-Thrace

                           —

                           Dimitrios DRAKOS, Councillor of the Region of Peloponnisos

                           —

                           Polydoros LAMPRINOUDIS, Mayor of Chios

                           —

                           Christos LAPPAS, Mayor of Trikala

                           —

                           Ioannis MACHAIRIDIS, Head of the Region of South Aegean

                           —

                           Dimitrios BIRMPAS, Municipal Councillor of Aigaleo

                           —

                           Spyros SPYRIDON, Councillor of the Region of Attica

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä maaliskuuta 2011.

            Neuvoston puolesta

            Puheenjohtaja

         MARTONYI J.

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

32000D0356

2000/356/EY: Komission päätös, tehty 26 päivänä toukokuuta 2000, tiettyjen Taiwanista peräisin olevien magneettilevyjen (3,5 tuuman mikrolevyt) tuontia koskevien polkumyyntitoimenpiteiden tarkastelun päättämisestä (tiedoksiannettu numerolla K(2000) 1393)

Virallinen lehti nro L 127 , 27/05/2000 s. 0058 - 0059

Komission päätös,tehty 26 päivänä toukokuuta 2000,tiettyjen Taiwanista peräisin olevien magneettilevyjen (3,5 tuuman mikrolevyt) tuontia koskevien polkumyyntitoimenpiteiden tarkastelun päättämisestä(tiedoksiannettu numerolla K(2000) 1393)(2000/356/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96(1), sellaisena kuin se on viimeksi muutettuna asetuksella (EY) N:o 905/98(2), ja erityisesti sen 9 ja 11 artiklan,on kuullut neuvoa-antavaa komiteaa asiasta,sekä katsoo seuraavaa:A MENETTELY(1) Neuvosto otti asetuksella (ETY) N:o 2861/93(3), sellaisena kuin se on muutettuna asetuksella (EY) N:o 2537/1999(4), käyttöön lopullisen polkumyyntitullin CN-koodiin ex 8523 20 90 kuuluvien ja muun muassa Taiwanista peräisin olevien tietokoneen koodattujen digitaalisten tietojen tallentamiseen ja säilyttämiseen käytettyjen 3,5 tuuman mikrolevyjen tuonnissa.(2) Asetuksen (EY) N:o 384/96, jäljempänä "perusasetus", 11 artiklan 2 kohdan mukainen edellä mainittujen polkumyyntitoimenpiteiden voimassaolon päättymistä koskeva tarkastelu pantiin vireille lokakuussa 1998(5) Committee of European Diskette Manufacturersin (Diskma) esittämän pyynnön johdosta. Kyseinen tarkastelu on edelleen vireillä.(3) Kuultuaan neuvoa-antavaa komiteaa asiasta komissio julkaisi 26 päivänä kesäkuuta 1999 Euroopan yhteisöjen virallisessa lehdessä(6) edellä mainittujen toimenpiteiden välivaiheen tarkastelun vireillepanoa koskevan ilmoituksen perusasetuksen 11 artiklan 3 kohdan nojalla.(4) Kyseinen välivaiheen tarkastelua koskeva tutkimus pantiin vireille sen jälkeen, kun asiasta esitti pyynnön taiwanilainen vientiä harjoittava tuottaja CIS Technology Inc., jäljempänä "pyynnön esittäjä", joka ilmoitti tuottavansa ja myyvänsä yhteisöön vietäväksi tarkasteltavana olevaa tuotetta. Pyyntö sisälsi riittävää alustavaa näyttöä siitä, että olosuhteissa oli tapahtunut merkittävä muutos, jonka vaikutuksesta pyynnön esittäjän vienti yhteisöön ei väitteen mukaan tapahtunut enää polkuhintoihin.(5) Koska pyynnön esittäjä ei esittänyt muuttuneita olosuhteita koskevaa pyyntöä vahingon osalta, välivaiheen tarkastelu rajoitettiin koskemaan polkumyyntiä.(6) Komissio ilmoitti asiasta virallisesti asianomaisen viejämaan viranomaisille. Asianomaisille osapuolille annettiin tilaisuus esittää näkökantansa kirjallisesti ja pyytää saada tulla kuulluiksi tarkastelun vireillepanoa koskevassa ilmoituksessa asetetuissa määräajoissa. Kyselylomake lähetettiin pyynnön esittäjälle, joka vastasi kyselyyn täysimääräisesti.B PYYNNÖN PERUUTTAMINEN JA TUTKIMUKSEN PÄÄTTÄMINEN(7) Pyynnön esittäjä ilmoitti komissiolle 11 tammikuuta 2000 päivätyllä kirjeellä päätöksestään peruuttaa tarkastelua koskeva pyyntö.(8) Asianomaisille osapuolille ilmoitettiin peruuttamisesta ja niille annettiin tilaisuus esittää huomautuksensa. Huomautuksia ei esitetty.(9) Perusasetuksen 11 artiklan 5 kohdan ja 9 artiklan 1 kohdan mukaan tutkimus on päätettävä, jos pyyntö peruutetaan, paitsi jos päättäminen ei ole yhteisön edun mukaista. Tutkimuksessa ei käynyt ilmi huomioita, jotka olisivat osoittaneet tutkimuksen päättämisen olevan yhteisön edun vastaista,ON PÄÄTTÄNYT SEURAAVAA:Ainoa artiklaPäätetään tiettyjen CN-koodiin ex 8523 20 90 kuuluvien ja Taiwanista peräisin olevien magneettilevyjen (3,5 tuuman mikrolevyt) tuontia koskevien polkumyyntitoimenpiteiden CIS Technology Inc.:n tuottamiin ja yhteisöön vietäviksi myymiin mikrolevyihin rajoittunut välivaiheen tarkastelu.Tehty Brysselissä 26 päivänä toukokuuta 2000.Komission puolestaPascal LamyKomission jäsen(1) EYVL L 56, 6.3.1996, s. 1.(2) EYVL L 128, 30.4.1998, s. 18.(3) EYVL L 262, 21.10.1993, s. 4.(4) EYVL L 307, 2.12.1999, s. 1.(5) EYVL C 322, 21.10.1998, s. 4.(6) EYVL C 181, 26.6.1999, s. 21.


title: Neuvoston päätös, annettu 16 päivänä kesäkuuta 2014 , Euroopan elintarviketurvallisuusviranomaisen johtokunnan seitsemän jäsenen nimittämisestä

text:
               21.6.2014

               FI

               Euroopan unionin virallinen lehti

               C 192/2

         NEUVOSTON PÄÄTÖS,
   annettu 16 päivänä kesäkuuta 2014,
   Euroopan elintarviketurvallisuusviranomaisen johtokunnan seitsemän jäsenen nimittämisestä
   2014/C 192/02
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 25 artiklan 1 kohdan,
   ottaa huomioon Euroopan komission neuvostolle esittämän ehdokasluettelon,
   ottaa huomioon Euroopan parlamentin esittämän kannan,
   sekä katsoo seuraavaa:

               (1)

               Euroopan elintarviketurvallisuusviranomaisen, jäljempänä ”viranomainen”, riippumattomuus, korkea tieteellinen taso, avoimuus ja tehokkuus on ehdottomasti taattava. Yhteistyö jäsenvaltioiden kanssa on myös välttämätöntä.

               (2)

               Viranomaisen johtokunnan seitsemän jäsenen toimikausi päättyy 30 päivänä kesäkuuta 2014.

               (3)

               Komission toimittamaa luetteloa on arvioitu viranomaisen johtokunnan seitsemän uuden jäsenen nimittämistä varten komission toimittamien asiakirjojen ja Euroopan parlamentin esittämän kannan perusteella. Tavoitteena on varmistaa mahdollisimman korkea pätevyys, laaja asiaankuuluva asiantuntemus esimerkiksi johtamisessa ja julkishallinnossa sekä mahdollisimman laaja maantieteellinen jakauma unionissa.

               (4)

               Asetuksen (EY) N:o 178/2002 25 artiklassa edellytetään, että neljällä viranomaisen johtokunnan jäsenistä on kuluttajia ja elintarvikeketjun muita sidosryhmiä edustaviin järjestöihin liittyvää kokemusta. Tällaista kokemusta omaavien johtokunnan kolmen jäsenen toimikausi päättyy 30 päivänä kesäkuuta 2014 ja sen vuoksi heidän tilalleen olisi nimitettävä uudet jäsenet,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan elintarviketurvallisuusviranomaisen johtokunnan jäseniksi 1 päivänä heinäkuuta 2014 alkavaksi ja 30 päivänä kesäkuuta 2018 päättyväksi kaudeksi:
   Stella CANNA MICHAELIDOU
   Iñaki EGUILEOR
   Jan MOUSING (2)

   Raymond O’ROURKE (3)

   András SZÉKÁCS
   Robert Van GORCOM
   Pieter VANTHEMSCHE (4)

   2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 16 päivänä kesäkuuta 2014.

            Neuvoston puolesta

            Puheenjohtaja

         G. KARASMANIS

      (1)  EYVL L 31, 1.2.2002, s. 1.

      (2)  Elintarvikeketjun muita sidosryhmiä edustaviin järjestöihin liittyvää kokemusta.

      (3)  Kuluttajia edustaviin järjestöihin liittyvää kokemusta.

      (4)  Elintarvikeketjun muita sidosryhmiä edustaviin järjestöihin liittyvää kokemusta.


title: 2014/35/EU: Neuvoston päätös, annettu 10 päivänä toukokuuta 2012 , Euroopan unionin ja Kiinan kansantasavallan erityishallintoalueen Macaon hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta

text:
                  24.1.2014

                  FI

                  Euroopan unionin virallinen lehti

                  L 21/1

         NEUVOSTON PÄÄTÖS,
         annettu 10 päivänä toukokuuta 2012,
         Euroopan unionin ja Kiinan kansantasavallan erityishallintoalueen Macaon hallituksen välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta
         (2014/35/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto valtuutti 5 päivänä kesäkuuta 2003 tehdyllä päätöksellä komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta unionitason sopimuksella.

                     (2)

                     Komissio on neuvotellut unionin puolesta Kiinan kansantasavallan erityishallintoalueen Macaon hallituksen kanssa sopimuksen tietyistä lentoliikenteen näkökohdista, jäljempänä ’sopimus’, noudattaen 5 päivänä kesäkuuta 2003 tehdyn neuvoston päätöksen liitteessä vahvistettuja menettelyjä ja ohjeita.

                     (3)

                     Sopimus olisi allekirjoitettava ja sitä olisi sovellettava väliaikaisesti, kunnes sen tekemistä varten tarvittavat menettelyt on saatettu päätökseen,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan valtuutus allekirjoittaa Euroopan unionin ja Kiinan kansantasavallan erityishallintoalueen Macaon hallituksen välinen tiettyjä lentoliikenteen näkökohtia koskeva sopimus unionin puolesta sillä varauksella, että mainitun sopimuksen tekeminen saatetaan päätökseen. Sopimuksen teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            3 artikla

               1.   Sopimusta sovelletaan sen 8 artiklan 2 kohdan mukaisesti sopimuksen voimaantuloon saakka väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen (1).

               2.   Neuvoston puheenjohtaja valtuutetaan antamaan sopimuksen 8 artiklan 2 kohdassa tarkoitettu ilmoitus.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 10 päivänä toukokuuta 2012.

                  Neuvoston puolesta

                  Puheenjohtaja

               U. ELBÆK

            (1)  Neuvoston pääsihteeristö julkaisee päivän, josta alkaen sopimusta sovelletaan väliaikaisesti, Euroopan unionin virallisessa lehdessä.


title: 2014/586/EU: Euroopan parlamentin päätös, annettu 3 päivänä huhtikuuta 2014 , Euroopan tasa-arvoinstituutin varainhoitovuoden 2012 tilien päättämisestä

text:
               5.9.2014

               FI

               Euroopan unionin virallinen lehti

               L 266/226

         EUROOPAN PARLAMENTIN PÄÄTÖS,
   annettu 3 päivänä huhtikuuta 2014,
   Euroopan tasa-arvoinstituutin varainhoitovuoden 2012 tilien päättämisestä
   (2014/586/EU)
   EUROOPAN PARLAMENTTI, joka

               —

               ottaa huomioon Euroopan tasa-arvoinstituutin lopullisen tilinpäätöksen varainhoitovuodelta 2012,

               —

               ottaa huomioon tilintarkastustuomioistuimen kertomuksen Euroopan tasa-arvoinstituutin tilinpäätöksestä varainhoitovuodelta 2012 sekä instituutin vastaukset (1),

               —

               ottaa huomioon neuvoston 18. helmikuuta 2014 antaman suosituksen (05849/2014 – C7-0054/2014),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan tasa-arvoinstituutin perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1922/2006 (4) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä naisten oikeuksien ja sukupuolten tasa-arvon valiokunnan lausunnon (A7-0230/2014),

               1.

               hyväksyy Euroopan tasa-arvoinstituutin varainhoitovuoden 2012 tilien päättämisen;

               2.

               kehottaa puhemiestä välittämään tämän päätöksen Euroopan tasa-arvoinstituutin johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 365, 13.12.2013, s. 127.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 403, 30.12.2006, s. 9.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


title: EFTAn valvontaviranomaisen päätös, N:o 76/94/COL annettu 27 päivänä kesäkuuta 1994, Nautojen tarttuvan rhinotracheitis bovinae:n Itävallasta hävittämistä koskevan ohjelman hyväksymisestä ja Itävaltaan tarkoitettujen nautojen tarttuvaa rhinotracheitis bovinae:takoskevista lisävakuuksista

text:
Avis juridique important

|

E1994C0076

Virallinen lehti nro L 247 , 22/09/1994 s. 0054 - 0055

EFTAN VALVONTAVIRANOMAISEN PÄÄTÖS,N:o 76/94/COL annettu 27 päivänä kesäkuuta 1994,Nautojen tarttuvan rhinotracheitis bovinae:n Itävallasta hävittämistä koskevan ohjelman hyväksymisestä ja Itävaltaan tarkoitettujen nautojen tarttuvaa rhinotracheitis bovinae:ta koskevista lisävakuuksistaEFTAN VALVONTAVIRANOMAINEN, jokaottaa huomioon Euroopan talousalueesta tehdyn sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 17 artiklan ja pöytäkirjassa 1 olevan 4 kohdan d alakohdan,ottaa huomioon Euroopan talousalueesta tehdyn sopimuksen liitteessä I olevan I luvun 1 kohdassa tarkoitetun säädöksen eläinten terveyteen liittyvistä ongelmista yhteisön sisäisessä nautaeläinten ja sikojen kaupassa (neuvoston direktiivi N:o 64/432/ETY, jäljempänä "nauta- ja sikasäädös") ja erityisesti sen 9 artiklan,ottaa huomioon valvontaviranomaisen ja tuomioistuimen perustamisesta tehdyn EFTA-valtioiden sopimuksen, sellaisena kuin se on tarkistettuna mainitun sopimuksen tarkistamisesta tehdyllä pöytäkirjalla, ja erityisesti sen 5 artiklan 2 kohdan d alakohdan, pöytäkirjan 1 ja sen 1 artiklan c alakohdan,sekä toteaa, ettäItävalta on panemassa täytäntöön ohjelmaa nautojen tarttuvan rhinotracheitis bovinae:n (IBR) hävittämiseksi, kuten on todettu 29 päivänä joulukuuta 1993 päivätyssä kirjeessä,IBR:n hävittämisohjelma vastaa nauta- ja sikasäädöksen 9 artiklan perusteita,on aiheellista ehdottaa tiettyjä lisävakuuksia jo saavutetun edistyksen turvaamiseksi ja ohjelman menestyksellisen loppuunsaattamisen varmistamiseksi,Itävallan viranomaiset soveltavat vähintään vastaavia kansallisella alueellaan tapahtuvia nautaeläinten siirtoja koskevia sääntöjä kuin mitä tässä päätöksessä on määrätty,tässä päätöksessä määrättyjä lisävakuuksia ei saa pyytää niiltä EFTA-valtioilta tai niihin kuuluvilta alueilta, joilla on vastaava tai parempi tautitilanne IBR:n suhteen, jatässä päätöksessä määrätyt toimenpiteet ovat EFTAn valvontaviranomaista avustavan EFTAn eläinlääkintäkomitean lausunnon mukaiset,ON PÄÄTTÄNYT SEURAAVAA:1 Hyväksytään nautojen tarttuvan rhinotracheitis bovinae:n (IBR) hävittämistä koskeva ohjelma 30 päivään kesäkuuta 1997 asti.2 EFTA-valtiosta tai EY:n jäsenvaltiosta tulevien ja Itävaltaan jalostukseen ja tuotantoon tarkoitettujen nautaeläinten on täytettävä seuraavat edellytykset:2.1 Virallisten tietojen mukaan mitään kliinisiä tai patologisia merkkejä IBR-taudin esiintymisestä alkuperäkarjassa ei saa olla todettu viimeisten kahdentoista kuukauden aikana;2.2 nautaeläinten on täytynyt olla eristettynä toimivaltaisen viranomaisen hyväksymissä tiloissa siirtoa välittömästi edeltävien 30 päivän ajan;2.3 naudoille on IBR-taudin varalta tehtävä serologinen koe seerumeista, jotka on otettu vähintään 21 päivää eristyksen alkamisen jälkeen, ja tuloksen on oltava negatiivinen. Kaikkien eristyksissä olevien eläinten koetulosten on myös oltava negatiiviset;2.4 nautaeläimet eivät saa olla rokotettuja IBR-tautia vastaan.3 EFTA-valtiosta tai EY-jäsenvaltiosta tulevat ja Itävaltaan teurastettaviksi tarkoitetut nautaeläimet on kuljetettava suoraan määräpaikkana olevaan teurastamoon.4 Nauta- ja sikasäädöksen liitteessä F määrättyä terveystodistusta on Itävaltaan lähetettävien nautaeläinten osalta täydennettävä seuraavasti:"Nautojen tarttuvan rhinotracheitis bovinae:n Itävallasta hävittämistä koskevan ohjelman hyväksymisestä ja Itävaltaan tarkoitettujen nautojen tarttuvaa rhinotracheitis bovinae:ta koskevista lisävakuuksista 27 päivänä kesäkuuta 1994 tehdyn EFTAn valvontaviranomaisen päätöksen 76/94/COL mukaiset nautaeläimet."5 Itävallan on vuosittain laadittava kertomus hävittämisohjelman edistymisestä. Tämä kertomus on esitettävä EFTAn valvontaviranomaiselle seuraavan vuoden 1 päivään huhtikuuta mennessä.6 Edellä 2-4 kohdassa määrätyt edellytykset eivät koske EFTA-valtiosta tai jostain sen osasta Itävaltaan tulevia nautaeläimiä, joille on nauta- ja sikasäädöksen 9 ja 10 artiklan mukaisesti myönnetty tässä päätöksessä määrättyjä lisävakuuksia vastaavat lisävakuudet.7 Tämä päätös tulee voimaan 1 päivänä heinäkuuta 1994.8 Itävallan on saatettava tämän päätöksen noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1994.9 Tämä päätös on osoitettu EFTA-valtioille.10 Tämä päätös on todistusvoimainen englannin kielellä.Tehty Brysselissä 27 päivänä kesäkuuta 1994.EFTAn valvontaviranomaisen puolestaPekka SÄILÄKollegion jäsen


Avis juridique important

|

52004XC0408(01)

Päätös olla vastustamatta valtiontukitoimenpiteitä, joita pidetään EY:n perustamissopimuksen 88 artiklan 1 kohdassa tarkoitettuna voimassa olevana tukena uusien jäsenvaltioiden liityttyä Euroopan unioniin (ETA:n kannalta merkityksellinen teksti)

Virallinen lehti nro C 088 , 08/04/2004 s. 0002 - 0005

Päätös olla vastustamatta valtiontukitoimenpiteitä, joita pidetään EY:n perustamissopimuksen 88 artiklan 1 kohdassa tarkoitettuna voimassa olevana tukena uusien jäsenvaltioiden liityttyä Euroopan unioniin(2004/C 88/02)(ETA:n kannalta merkityksellinen teksti)1. Liittyvät maat ovat Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisestä Euroopan unioniin tehdyn sopimuksen (jäljempänä "liittymissopimus") 22 artiklan nojalla liitteessä IV olevan 3 luvun 1 kohdan c alakohdassa määrättyä menettelyä noudattaen vuonna 2003 esittäneet komissiolle ne toimenpiteet, joita ne haluavat pidettävän perustamissopimuksen 88 artiklan 1 kohdassa tarkoitettuna voimassa olevana tukena mutta joista ei määrätä erityisesti liittymissopimuksessa.2. Komissio hyväksyi liitteenä olevassa luettelossa luetellut toimenpiteet 31. päivään elokuuta 2003 saakka 88 artiklan 1 kohdassa tarkoitettuina voimassa olevia tukitoimenpiteinä.3. Kilpailuasioista vastaava komissaari on ilmoittanut kirjeitse kyseisille liittyville maille asianomaisista komission päätöksistä.LISÄYSLUETTELO LIITTYMISSOPIMUKSEN LIITTEESSÄ IV OLEVASSA 3 LUVUSSA MÄÄRÄTYN VOIMASSA OLEVAN TUKIMEKANISMIN 1 KOHDAN C ALAKOHDASSA TARKOITETUISTA VOIMASSA OLEVISTA TUKITOIMENPITEISTÄ>TAULUKON PAIKKA>


Avis juridique important

|

41996D0734

96/734/EY: Euroopan yhteisön jäsenvaltioiden hallitusten valtion- tai hallitusten päämiesten tasolla yhteisellä sopimuksella tehty päätös 13 päivältä joulukuuta 1996 Euroopan rahapoliittisen instituutin puheenjohtajan nimittämisestä

Virallinen lehti nro L 335 , 24/12/1996 s. 0046 - 0046

EUROOPAN YHTEISÖN JÄSENVALTIOIDEN HALLITUSTEN VALTION- TAI HALLITUSTEN PÄÄMIESTEN TASOLLA YHTEISELLÄ SOPIMUKSELLA TEHTY PÄÄTÖS 13 päivältä joulukuuta 1996 Euroopan rahapoliittisen instituutin puheenjohtajan nimittämisestä (96/734/EY)EUROOPAN YHTEISÖN JÄSENVALTIOIDEN VALTION- TAI HALLITUSTEN PÄÄMIEHET, jotkaottavat huomioon Euroopan yhteisön perustamissopimuksen ja erityisesti sen 109 f artiklan 1 kohdan toisen alakohdan sekä Euroopan rahapoliittisen instituutin perussäännöstä tehdyn pöytäkirjan 9 artiklan 3 kohdan,ottavat huomioon Euroopan rahapoliittisen instituutin neuvoston suosituksen,ottavat huomioon Euroopan parlamentin lausunnon,ottavat huomioon neuvoston lausunnon,OVAT PÄÄTTÄNEET SEURAAVAA:Ainoa artikla Nimitetään Alexandre LAMFALUSSY Euroopan rahapoliittisen instituutin puheenjohtajaksi 1 päivästä tammikuuta 1997 alkavaksi ja 30 päivänä kesäkuuta 1997 päättyväksi kaudeksi.Tehty Dublinissa 13 päivänä joulukuuta 1996.PuheenjohtajaJ. BRUTON


Avis juridique important

|

32002D0601(01)

Neuvoston päätös, tehty 23 päivänä toukokuuta 2002, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan puheenjohtajan ja kahden jäsenen nimittämisestä

Virallinen lehti nro C 130 , 01/06/2002 s. 0001 - 0001

Neuvoston päätös,tehty 23 päivänä toukokuuta 2002,sisämarkkinoilla toimivan yhdenmukaistamisviraston (tavaramerkit ja mallit) valituslautakunnan puheenjohtajan ja kahden jäsenen nimittämisestä(2002/C 130/01)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 ja 131 artiklan, jaottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 17 päivänä huhtikuuta 2002 esittämät ehdokkaat,ON PÄÄTTÄNYT SEURAAVAA:Ainoa artikla1. Nimitetään Stefano SANDRI, syntynyt Milanossa (Italia) 8 päivänä kesäkuuta 1938, sisämarkkinoilla toimivan yhdenmukaistamisviraston (tavaramerkit ja mallit) valituslautakunnan puheenjohtajaksi toimikaudeksi, joka alkaa 1 päivänä syyskuuta 2002 ja päättyy 30 päivänä kesäkuuta 2003.2. Nimitetään Achim BENDER, syntynyt Schweinfurtissa (Saksa) 10 päivänä toukokuuta 1948 ja Théophile M.MARGELLOS, syntynyt Ateenassa (Kreikka) 21 päivänä marraskuuta 1953 sisämarkkinoilla toimivan yhdenmukaistamisviraston (tavaramerkit ja mallit) valituslautakunnan jäseniksi toimikaudeksi, joka alkaa 1 päivänä syyskuuta 2002 ja päättyy 31 päivänä elokuuta 2007.Tehty Brysselissä 23 päivänä toukokuuta 2002.Neuvoston puolestaPuheenjohtajaP. del Castillo Vera(1) EYVL L 11, 14.1.1994, s. 1.


Avis juridique important

|

31997D0156

Neuvoston päätös, tehty 24 päivänä helmikuuta 1997, alueiden komitean kahden jäsenen ja kahden varajäsenen nimeämisestä

Virallinen lehti nro L 060 , 01/03/1997 s. 0062 - 0062

NEUVOSTON PÄÄTÖS,tehty 24 päivänä helmikuuta 1997,alueiden komitean kahden jäsenen ja kahden varajäsenen nimeämisestä (97/156/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 198 a artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1994 tehdyn neuvoston päätöksen 94/65/EY (1) ja 23 päivänä tammikuuta 1995 tehdyn neuvoston päätöksen 95/15/EY (2),sekä katsoo, ettäkomiteassa on vapautunut kaksi varsinaisen jäsenen ja kaksi varajäsenen paikkaa varsinaisten jäsenten Bengt Holgerssonin ja Alberto Romão Madruga da Costan sekä varajäsenten Sture Sandbergin ja Berta Maria Cabralin erottua, mikä on annettu neuvostolle tiedoksi 5 päivänä joulukuuta 1996, 29 päivänä lokakuuta 1996, 17 päivänä lokakuuta 1996, 20 päivänä marraskuuta 1996 ja 18 päivänä helmikuuta 1997, jaottaa huomioon Ruotsin ja Portugalin hallitusten ehdotukset,ON PÄÄTTÄNYT SEURAAVAA:Ainoa artikla 1. Nimetään Bernth Johnson alueiden komitean jäseneksi Bengt Holgerssonin tilalle tämän jäljellä olevaksi toimikaudeksi eli 25 päivään tammikuuta 1998 saakka.2. Nimetään Carlos Manuel Martins do Vale Cesar alueiden komitean jäseneksi Alberto Romão Madruga da Costan tilalle tämän jäljellä olevaksi toimikaudeksi eli 25 päivään tammikuuta 1998 saakka.3. Nimetään Per-Olof Svensson alueiden komitean varajäseneksi Sture Sandbergin tilalle tämän jäljellä olevaksi toimikaudeksi eli 25 päivään tammikuuta 1998 saakka.4. Nimetään Roberto de Sousa Rocha Amaral alueiden komitean varajäseneksi Berta Maria Cabralin tilalle tämän jäljellä olevaksi toimikaudeksi eli 25 päivään tammikuuta 1998 saakka.Tehty Brysselissä 24 päivänä helmikuuta 1997.Neuvoston puolestaH. VAN MIERLOPuheenjohtaja(1) EYVL N:o L 31, 4.2.1994, s. 29(2) EYVL N:o L 25, 2.2.1995, s. 20


Avis juridique important

|

32000D0592

2000/592/EY: Neuvoston päätös, tehty 26 päivänä syyskuuta 2000, alueiden komitean alankomaalaisen varajäsenen nimeämisestä

Virallinen lehti nro L 249 , 04/10/2000 s. 0023 - 0023

Neuvoston päätös,tehty 26 päivänä syyskuuta 2000,alueiden komitean alankomaalaisen varajäsenen nimeämisestä(2000/592/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varajäsenen paikka Alexander Sakkersin erottua, mikä on annettu neuvostolle tiedoksi 28 päivänä elokuuta 2000,ottaa huomioon Alankomaiden hallituksen ehdotuksen,ON PÄÄTTÄNYT SEURAAVAA:Ainoa artiklaNimetään J.R.A. Boertjens alueiden komitean varajäseneksi Alexander Sakkersin tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 26 päivänä syyskuuta 2000.Neuvoston puolestaPuheenjohtajaC. Tasca(1) EYVL L 28, 4.2.1998, s. 19.


title: Authorisation of State aid pursuant to Article 61 of the EEA Agreement and Article 1(3) of Protocol 3 to the Surveillance and Court Agreement - EFTA Surveillance Authority decision not to raise objections

text:
Tärkeä oikeudellinen huomautus

|

E1999C0805(01)

Virallinen lehti nro C 223 , 05/08/1999 s. 0008

Valtiontuen hyväksyminen ETA-sopimuksen 61 artiklan ja valvonta- ja tuomioistuinsopimuksen pöytäkirjassa 3 olevan 1 artiklan 3 kohdan nojallaEFTAn valvontaviranomaisen päätös olla vastustamatta(1999/C 223/10)Hyväksymispäivä: 12. toukokuuta 1999Jäsenvaltio: NorjaTuen numero: 98-014Nimike: Ilmoitus uudesta tuki(laina-)järjestelmästä; "Norjan ympäristörahasto" ("Statens Miljøfond")Tarkoitus: Tukihankkeet, jotka ylittävät pakolliset ympäristönormitOikeusperusta: Talousarvio vuodelle 1998, Kuninkaan asetus, annettu 22. toukokuuta 1998, Laki teollisuuden ja alueiden kehittämisrahastosta, annettu 3. heinäkuuta 1992, N:o 97Tuen intensiteetti: Enintään 30 % brutto, pk-yrityksille ylimääräiset 10 % bruttoTuen määrä: Lainojen määrä vuodelle 1998 on 250 miljoonaa Norjan kruunua (28,5 miljoonaa euroa)Kesto: Yksittäiset tuet myönnetään määräämättömäksi ajaksi, mutta Norjan parlamentti päättää niistä vuosittain valtion budjettimäärärahojen yhteydessä


title: Poliittisten ja turvallisuusasioiden komitean päätös (YUTP) 2017/1356, annettu 18 päivänä heinäkuuta 2017, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2017/321 kumoamisesta (ATALANTA/2/2017)

text:
               21.7.2017

               FI

               Euroopan unionin virallinen lehti

               L 190/12

         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2017/1356,
   annettu 18 päivänä heinäkuuta 2017,
   EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2017/321 kumoamisesta (ATALANTA/2/2017)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, 10 päivänä marraskuuta 2008 hyväksytyn neuvoston yhteisen toiminnan 2008/851/YUTP (1) ja erityisesti sen 6 artiklan,
   sekä katsoo seuraavaa:

               (1)

               Neuvosto on yhteisen toiminnan 2008/851/YUTP 6 artiklan 1 kohdan nojalla valtuuttanut poliittisten ja turvallisuusasioiden komitean (PTK) tekemään asiaankuuluvat päätökset EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, jäljempänä ’EU:n joukkojen komentaja’.

               (2)

               PTK hyväksyi 21 päivänä helmikuuta 2017 päätöksen (YUTP) 2017/321 (2), jolla lippueamiraali Rafael FERNÁNDEZ-PINTADO MUÑOZ-ROJAS nimitettiin EU:n joukkojen komentajaksi.

               (3)

               EU:n operaation komentaja on suosittanut, että kontra-amiraali Fabio GREGORI nimitetään uudeksi EU:n joukkojen komentajaksi lippueamiraali Rafael FERNÁNDEZ-PINTADO MUÑOZ-ROJASin tilalle 27 päivästä heinäkuuta 2017.

               (4)

               EU:n sotilaskomitea tuki tätä suositusta 27 päivänä kesäkuuta 2017.

               (5)

               Päätös (YUTP) 2017/321 olisi näin ollen kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään kontra-amiraali Fabio GREGORI 27 päivästä heinäkuuta 2017 EU:n joukkojen komentajaksi Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta).
   2 artikla
   Kumotaan päätös (YUTP) 2017/321.
   3 artikla
   Tämä päätös tulee voimaan 27 päivänä heinäkuuta 2017.

      Tehty Brysselissä 18 päivänä heinäkuuta 2017.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 301, 12.11.2008, s. 33.

      (2)  Poliittisten ja turvallisuusasioiden komitean päätös (YUTP) 2017/321, annettu 21 päivänä helmikuuta 2017, EU:n joukkojen komentajan nimittämisestä Euroopan unionin sotilasoperaatioon, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (Atalanta), sekä päätöksen (YUTP) 2016/940 kumoamisesta (ATALANTA/1/2017) (EUVL L 47, 24.2.2017, s. 11).